18 январь, 2021, 11:32\nҲакам уни тажовузкор, деб ёзмаган.\n“Барселона” форварди Лионель Месси Испания Суперкубогида “Атлетик” футболчисига нисбатан ишлатган қўполлиги учун бир нечта ўйинга четлатилиши мумкин.\nУчрашув бош ҳаками Хесус Хиль Мансано 120-дақиқада Асьер Вильялибреганинг ёзига зарба бериб юборган 33 ёшли аргентиналик футболчини майдондан четлатган эди. Айтиш лозимки, бу Мессининг “Барселона”даги биринчи қизил карточкаси бўлди.\nАгар мусобақаларни ўтказиш қўмитаси Мессининг ушбу ҳаракатларини тажовузжор деб топса, у 4 та ўйинга дисквалификация қилиниши мумкин. Ташкилот унинг ҳаракатларини тажовузкор деб топмаса, Месси 2 та ўйинга четлатилади.\nТаъкидлаш керакки, учрашув ҳаками протоколда Мессини тажовузкор ҳаракат қилди, деб ёзмаган ва айнан шу унинг дисквалификация муддатини камайтириши мумкин.


Трампнинг биринчи «ишсиз» куни қандай ўтди? - xabar.uz\n22.01.2021 08:27 0 3144\n21 январни Доналд Трамп АҚШнинг собиқ президенти сифатида кутиб олди. Тунни ўз қароргоҳида ўтказган Трамп кундузи гольф ўйнагани чиқди.\n«The Washington Examiner» ёзишича, собиқ президент ўзига қарашли гольф-клубга борган. Қора тусли йўлтанламаслар унга ҳамроҳлик қилган.\nТрампнинг гольфга ишқибозлиги янгилик эмас. Уни олдин ҳам бу ўйин майдонида кўп учратишган.\nФото: «Assosiated Press»\nЭслатиб ўтамиз, Трамп янги президент Жо Байденнинг 20 январь куни ўтказилган инаугурация маросимида қатнашмаганди.\nАҚШ Доналд Трамп голф собиқ президент\nҲодиса 24/02, 10:39\nТаниқли спортчи ЙТҲда оғир жароҳат олди


Ожиз одамларга меҳрибонлик қилиш – Islom Nuri\nЭй фарзанд, Аллоҳ уларга куч-қувват ва тан-соғлик ато этган ёки мол-дунё ва шон-шуҳрат берган кишиларга мана шу неъматлар эвазига Аллоҳга шукр бажо қилишлари учун ожиз ва заиф кишиларга ёрдам беришлик ва қашшоқ-муҳтожларга ҳамдард бўлишлари вожиб бўлади.\n1. Агар ота-онанг ёшлари улғайиб сенга муҳтож бўлиб қолсалар, уларга меҳрибонлик кўрсат ва уларга эҳтиёжларини қондирадиган даражада пул бериб тур. Чунки улар ҳам сенинг бахтли бўлишинг учун ўзларини кўп ҳаёт лаззатларидан маҳрум этганлар.\n2. Агар автобусда бўлсанг ва одам кўп бўлса, бирон кекса, касал, заиф кимса ёки бир аёл келиб ўтиришга жой топа олмаса, сен ўрнингдан туриб уларга жой бер.\n3. Агар сенинг хизматкоринг бўлса, унга тоқатидан ортиқ иш юклама, ҳақоратлаб ва хорлаб унга озор берма, уни етарли овқат ейишидан маҳрум этма ва уни қамаб уриб азоблама.\n4. Агар уйда уй ҳайвонлари бўлса, уларни аъзоларини кесиб ўйнама ва уларга етарли таом ва сув бер.\nОжизларга меҳрибонлик — олийжанобликдир\n1. Агар сен болалари ва топган пули оиласи ва болаларининг озуқасига, уларнинг кийимига ва турар жойларига етмайдиган бир камбағал одамни кўрсанг, сен унга ёрдам қўлини чўзишинг ва болаларнинг тарбиясида унга кўмаклашишинг керак. Чунки агар болалари яхши тарбия олмаса, улар одамларнинг молларини ўғирлайдиган ва уларни ўлдирадиган ўғри ва жиноятчи бўлиб кетадилар.\n2. Агар сен бир оиланинг бошлиғи (отаси) ўлиб, боқувчиси йўқлигини ва аввалда азиз бўлиб, кейин хорланиб қолганини билсанг, қўлингдан келганини уларга ҳаёт эҳтиёжларини қондирадиган нарса билан ёрдам беришинг керак.\n3. Агар сен бир одамнинг чўкаётганини ёки ёнаётганини ёки унга бир ваҳший ҳайвон ҳужум қилаётганини эшитсанг ва сен унга ёрдам беришга қодир бўлсанг, сен эвазига ҳеч қандай мукофот ва раҳмат кутиб ўтирмай унга ёрдамга шошилишинг керак.\nБир бойнинг ўттиз йилдан кўпроқ унинг хизматида бўлган бир хизматчиси бор эди. Ниҳоят бу хизматчи ёши улғайиб ҳўжайинининг хизматига ярамай қолди. Шунда бойнинг болаларидан бири унга деди:\n– Эй ота, нима учун биз мана бу фойдаси тегмайдиган кучсиз хизматчини ҳайдаб юбориб ўрнига ишлашга қодир кучли хизматчини олиб келмаймиз?\n– Эй ўғлим, бу одам ёш ва қувватли бўлган вақтидан бери бизга садоқат ва\nомонат билан хизмат қилиб келди. У ёшлигингизда сизларни кўтариб юрар эди.\nСизлар улғайгунча сизларга келган озорларни даф қилар эди. Мана энди қуввати\nкетиб ҳолсизланиб қолганда уни ҳайдаб юборишимиз одамгарчиликдан эмас. Мен\nяқинда сизларга унинг ишини бажарадиган қувватли ишчи олиб келаман. У эса\nбоғдаги ҳужрасида яшайверади. Энди мен уни бизга омонат ва ихлос билан хизмат\nқилгани эвазига тақдирлаш учун бирон иш қилишга мажбур қилмайман- деди отаси


Пентагон ва тарғибот(пропаганда) « Ўзбекистон Халқ Ҳаракати\nПентагон ва тарғибот(пропаганда)\n22 May 2012 - 13:29\nПентагон, америкаликлар тўлаётган солиқлардан ўн миллионлаб долларларни Ўрта Осиё диктаторларининг дунёдаги кўриниш(савлат)ларини оқлаш учун нега сарфлайди? Давид Триллинг\nПентагон, америкаликлар тўлаётган солиқлардан ўн миллионлаб долларларни Ўрта Осиё диктаторларининг дунёдаги кўриниш(савлат)ларини оқлаш учун нега сарфлайди? Бишкек (Қирғизистон)\nОдамлар, бирор бир интернет хабар саҳифасини давомли кузатиб боришса-да, одатда бу саҳифани ҳарбий учоқлар, ақлли бомбалар ишлаб чиқарадиган бирор буюк ширкат бошқараётганини ўйлаб ҳам кўрмайдилар. Бироқ агар Америка ташқий сиёсатига доир эркин бир дастур(программа) ва бу программани юритиш учун етарли жамғарма(фонд)га эга бўлса, террорга қарши матбуот урушида биргина ҳимоя англашмасига Пентагон 23 миллиард доллар пул ажратиши мумкин.\nМаркази Виржинияда бўлган General Dynamic тизимида ишлайдиган бир бирлик кейинги уч йил ичида Мудофаа вазирлиги фонди ва солиқ тўловчилардан йиғилган120 миллиондан кўпроқ пул билан қўллаб-қувватланган лойиҳада бир-бирлари билан координатлаштирилган саккизта таъсир ўтказиш мақсадига қаратилган веф саҳифа боғланиш тузганлар ва улар ҳозир бошқарилиб турилибди. Ўлкалар усти Web Тадбиркорлиги (TRWI) номи билан танилган ваGeneral Dynamic Билим Технологияси бирлиги тарафидан назорат қилинадиган бу саҳифа(site)лар, Америка марказий қумондонлигини ҳам ўз ичига олган ҳолда дунёдаги турли хил Америка ҳарбий қисмлари таъсир доирасидаги жуғрофик минтақаларда марказлашмоқдадирлар. Ўзбекистонда Марказий Осиё Онлайн (Central Asia Online) исмли бирTRWI web саҳифа(site)си Американинг Афғонистондаги ҳарбий манфаатлари учун даҳшатли бир диктаторликда яшаётган, инсон ҳаққу ҳуқуқлари паймол қилинаётган бир ўлкани кўрмасликка ҳаракат қилаяпти. Бу ўлкада ҳокимиятга қарши ҳар қандай бир оддий норозиликни ҳам террористик хавф деб қарашга қаратилган бир вазият мавжуд-ку, ахир.\nМарказий Осиё Онлайн(Central Asia Online), Американинг назорати ва бошқарувида Афғонистонга қарши ўтказилаётган ҳарбий амалиётларда ҳамкори бўлган Покистон ва АҚШ орасида муносабатлар анчагина совуқлаша бошлаган бир вақт – 2008 йилда ташкил этилди. Ҳарбий қисмларини қўллаб-қувватлашда қуруқликдан йўл излаган АҚШ учун Ўзбекистон энг қулай ҳудуд деб танланди. Афғонистоннинг энг яқин қўшниси Эрон ҳақида Американинг ўйлаши ҳам ўринсиз эди. Бир замонлар муваффақиятсиз тугаган Россия ва Афғонистон уруши замонида Россиянинг Ўзбекистон орқали Афғонистонга кириб-чиқиши учун қурилган алоқа йўлларининг, яна бир қўшни мамлакат Тожикистонга кўра ҳам анча устунлиги бор эди. Бугун АҚШ, Ўзбекистон устидан Афғонистонга жуда катта миқдорда юк ўтказишни амалга оширмоқдадир. Пентагон жорий йилнинг охиригача қурол-яроғлар(non-lethal)дан бошқа ҳарбий юкларнинг 75% Шимолий Кенглик ўлароқ танилган Болтиқ денгизидан Аму дарёгача чўзилган қуруқликдаги йўл орқали Афғонистонга етказиб берилишини умид қилмоқда.\nТабиий газга бой ва Совет режими даврида Ўрта Осиёдаги совет республикалари ичида аҳолиси энг кўп бўлган Ўзбекистон, мустақилликдан бироз олдин(1989 йил)дан буён Ғарбнинг ҳам назарида зулм ва қонунсизликлар кенг тарқалган режимнинг таниқли лидери Ислом Каримов тарафидан бошқрилмоқдадир. Freedom House, Умумжаҳон Озодлиги каби жамиятларнинг ҳисоботларида Ўзбекистонга энг паст баҳо берилмоқда, Халқаро Авф Ташкилоти ва Хьюман Райтс Вотч Ташкилоти мамлакатда қийноқ ва мактаб болалари эксплутация қилинаётганлиги ҳақида маълумотларни дунёга узлуксиз тарқатиб туришибдилар. Россиядаги инсон ҳаққу ҳуқуқларини химоя қилиш Мемориал ташкилоти хулосаларига кўра, советлардан сўнгра ўртага чиқишган давлатлар ичида ҳуқуқни ўз хоҳишига мослаш бўйича ва сиёсий маҳбусларнинг сони жиҳатидан Каримов режими биринчи ўринда туради. Бу мамлакатда маҳбусларнинг жуда кўпчилиги исломий ҳаёт кечиришга уринганлари учун жазоланганлардир. Мемориалнинг маълумотларига кўра, “фаолиятлари оммавий тартиб-қоидаларига ва миллий хавфсизликка ҳеч қандай бир шаклда хавф солмаган мингларча мусулмонлар, терроризм ва фундаментализмда айбланган уйдурма жиноятларга маҳкум қилинмоқда ва қамоқларга ташланмоқда.”\nВашингтон, Покистон билан муносабатларига совуқлик тушганидан сўнгра Тошкент билан бунгача ҳеч кўрилмаган бир шаклда илиқ учрашувлар бошлаб юборгани кузатилаяпти. Ўтмишда АҚШ Каримов режимини бироз танқид остига олганида, Каримов уни, Афғонистонга ёрдам йўлини ёпиб қўйиши билан қўрқитган эди.\n2005 йили Андижонда содир этилган юзларча аҳолининг қатлиоми мустақил тергов қилиниши талаб қилинганида эса, Каримов Американинг Қарши-Хонободдаги авиабазасини ёпиб ҳам қўйганди. Охир-оқибатда, орадаги нохушлик Каримов режими Вашингтон тарафидан мақталиши билан натижаланди. Ўтган йилнинг (2011) сентябрида АҚШ Давлат котиби Хиллари Клинтон эҳтиёткорона Каримов режимининг сиёсий эркинликлар борасида илгарилаганини таъкидлади. Бундан ҳам аҳамиятлиси эса, Барак Обаманинг 2004 йилдан буён давом қилаётган ҳарбий ёрдамнинг қисқартирилишини бекор қилиши ҳақидаги фикри бўлди. Яна бироз кейинроқ масалан Клинтон, 22-октябрда ташкил этилган Тошкент сафарида эса, Каримовга АҚШ билан ҳамкор бўлганлиги учун раҳмат ҳам билдирди. Бу сафарги расмий учрашувда Клинтон билан бирга бўлган ваколатли кишининг таъкидлашича, Вазир Хоним, Каримовнинг “болалари ва невараларига” демократик бир мерос қолдиришига ишонганлигини ҳам билдиргандир.\nНазарий жихатдан ҳарбий ёрдамларнинг камайтирилиши масаласи ўртадан кўтарилиши билан General Dynamicнинг фойда кўриш имконияти ортади. Бу ширкат ўтган йили Қозоғистонда ўтказилган мудофаа саноати кўргазмасида ўз маҳсулотларини намойиш қилиш орқали Ўрта Осиёда муштари(харидор) излашга киришганини ҳам кўрсатганди. Ана шу буюк фойда олиш имконияти(потенциали), Марказий Осиё Онлайннинг бутун минтақада илдиз отган диктаторликларни (энг аввал Ўзбекистондан бошлаб) нима учун мақтаётганлигига ишқ очади. Масалан, Тошкентнинг мамлакатдаги диний гуруҳларни қайд этиш усулини мақтаган март ойидаги ҳисоботини олиб қаранг. Хисоботда қайд этилмаган обрўли ташкилотлар ва бир қанча христиан ва мусулмон гуруҳларининг қамоққа олинишлари ҳақида ҳеч нарса дейилмайди. Бироқ давлатга боғли бўлишган дин одамлари синфининг мамлакатдаги эркинликлари алқишланади ва миллий хавфсизлик органларининг ҳуқуқ чегарасидан ташқарига чиқмаганликларини мақтаган ифодаларга кенг ўрин берилади. Ҳисоботнинг хулосасида, “Ўзбекистон, ўз фиқаросининг диний ва виждоний қаноатларини эркин бир шаклда ифодалай олишлари учун зарур бўлган шароитлар бўлишига оид хилма-хил ишлар амалга оширмоқда” каби ибораларга ўрин беради.\n“Бунинг тўғри эмаслиги очиқ ҳақиқатдир”, дейди маркази Ослода жойлашган диний эркинликлар кузатувчи гуруҳи Forum18-нинг аъзоси Жон Кинахон ва у давом этади: “Ўзбекистонда ақлингизга кела оладиган ягона тартибли нарса, бутун инсоний ҳаққу ҳуқуқларнинг паймол бўлиши ва шу сабабдан у мамлакатда ҳеч ким фарқли фикрга эга бўлмаган омма расмийлаштирилгандир.”\n17-ноябрда Тошкентнинг яқинидаги бир жойда ёпиқ маҳкама ўтказилиб, қонунга хилоб фаолиятда бўлган Исломий гуруҳга аъзоликда айбланаётган 16 киши жазога ҳукм қилинди. Бетараф матбуот воситалари, маҳкумларни, уларга жиноятларини тан олишлари учун қийноқларга солинганлигини хабар қилдилар. Улар 6 йилдан 12 йилгача қамоқ жазоларига маҳкум қилиндилар. Маҳкумларнинг ҳар бири оила бошлиқлари эдилар. Энди уларнинг, яъни ноҳақ қамалганлар оилаларининг Ўзбекистонда қўрқишлари учун исталганча сабаблар мавжуддир. У оилаларнинг қандай кун кўришлари ҳеч кимни мутлақо қизиқтирмади ва қизиқтирмаётир.\nБу саҳифа(site) АҚШ ҳукумати ҳиссиятларига қарши қилинган бузғунчиликларни ҳам аҳамиятсиз кўрсатмоқда. 13-сентябрда АҚШ ташқи ишлар вазирлиги, Ўзбекистонни “Радикал исломийларга ёки яширин исломий фаолиятларда бўлганларга қарши курашда жиддий суиистеъмолларга ва давлат мансабини ноўрин қўллашларга ишорат қилиб, диний эркинларни таъминлашда масъулият сезадиган бир мамлакат” шаклида танитишга ҳаракат қилди. Бу каби ифодалар тарқатилишидан бир кун аввал Тошкентни ҳимоя қилган Марказий Осиё Онлайин,“Мутахассислар, Ўзбекистон динга қарши эмас, терроризмга қарши курашмоқда, деб ҳисоблайдилар”, сарлавҳали бир хабар тарқатди. Бу хабар, мамлакатда диний ҳаёт одатий бир шаклда нормал кетаётганини, ҳаракатларнинг жуда кўпчилиги террорга қарши аҳамиятли ишлардир каби хулосани чиқаради ва бу билан АҚШ ҳукуматига маслаҳатчи бўлишга ҳаракат қилинади.\nКинахон эса,“Мавжуд вазият ҳақида кишилар нималар тушунишини билиб олиш мумкин бўлган бирорта эркин тадқиқ олиб бориш мумкин эмас”, “Ўзбекистон, инсон ҳуқуқлари паймол этилишида тенги бўлмаган бир мамлакатдир. Мамлакатда инсонлар ҳақиқий фикрларини айта олмайдиган бир қўрқув ҳокимдир … Чунки бу ўлкада ҳар хил хавфлар бўлиши мумкин”, каби сўзларни сўзлайди.\nАйниқса радикал ислом ва терроризм масалаларида Маказий Осиё Онлайн Тошкент сиёсати билан айнан бир хил хабарлар тарқатмоқда ва у бошқа Ғарб ахборот агентликларига кўра, Ўзбекистондан маълумотлар олишда ва тўплашда тенги бўлмаган тезликка эга бўлиб қолмоқдадир. Чет эллик журналистларнинг, мен ҳам уларга дахл виза сўраб берилган аризалари давомли рад этилиб турибди. Мамлакатга кириши мумкин бўлган жуда оз сонли журналистлар ҳам ёрдам берувчи ёки турист сифатида ишлашга мажбур қолишмоқдалар. Маҳаллий журналистлар эса, расмий назарларга озгина тескари фикр билдирсалар, уларга уйдурма жосуслик ёки хавфсизлик кучларига хавф туғдирмоқда каби жиноятлар билан жазоланишга мажбур қолишмоқдалар. Шу сабабдан улар жуда ҳам чекланган эркинликда ишлашмоқдалар. Бундан ташқари Associated Press каби таниқли ахборот агентликларига аккредит берилса-да, ҳукуматга бир мунча танқидий қарашда бўлишган Uznews.net ва FerganaNews.com каби ахборот агентликлари дарҳол ёпиб қўйилмоқда. Чегарасиз журналистлар (Reporters WithoutBorders) халқаро ташкилотининг 2010 йилги рўйхатида 178 мамлакатлар ичида Ўзбекистон163-ўринга қўйилди ва бу ташкилот Ўзбекистонни интернет душмани деб эълон қилди. Ўзбек журналистларидан бири, чет эллик ахборот агентликлари учун яширин ёзган бир мақоласида, Марказий Осиё Онлайн, мамлакатнинг энг қўрқинчли органи СНБ манбаларига бемалол кира олиши ва бунинг эса бир махсус англашма натижаси бўлганлигини келтиради.\nЎша журналистнинг ўзига Марказий Осиё Онлайннинг радикал Ислом ҳақида уйдурма хабарлари ҳақида савол берганимда, у менга,\n“Кўринаётган нарсалар, бу веф саҳифанинг Ўзбекистон ҳукумати билан махсус келишуви борлигидан дарак беради“, деб жавоб қилди. У яна давом қилиб дедики, “Мустақил журналистларнинг давлат мансабдорлари ва дин одамлари билан учрашиш талаблари ҳамиша рад этилади. У саҳифанинг мухбир(журналист)лари эса, ана ўша кишилар билан истаган вақтда бемалол суҳбатлашишлари мумкин бўлаяпти. Давлатнинг масъул кишилари ва мансабдорлари, давлат тасарруфидаги матбуот воситаларининг ва фақат СНБ назоратидан ўтказилган мухбир(журналист)лари билан учраша оладилар ва суҳбатлар ўтказишлари мумкин.”\nМаркази Осиё Онлайн, Ислом радикаллари деб ном беришган кишилар ҳақида тарқатадиган хабарларида, ўзларининг имкониятларини суиистеъмол этиб тайёрлаган ҳисоботларини ва Тошкент сиёсатини суриштириш ёки мавжуд қатағон методлар мусулмонларни янада радикаллаштиришга олиб келиши мумкинлиги ҳақидаги таҳлил(анализ)ларни четлаб ўтишга уринади. Ўзбекистонли Ал-Қоида билан алоқадор бир гуруҳнинг ўзбекистонли кўчманчилар орасида фаолият кўрсатишига боғишланган август ойида тарақатилган бир хабарида, хабарни тайёрлаган Шакар Саадий таниқли бир СНБ масъули билан алоқада бўлмоқда ва БМТ қийноқлар муаммолари бўйича докладчисининг йиллар давомида қамоқхоналарга боришга ижозат берилмаганини ҳам ёлғонга чиқаришга ҳаракат қилади. Ҳатто бунинг исботи сифатида ўзбек маҳбусларидан бири билан учрашганини ҳам ёзади.\nМудофаа вазирлигининг рақамларига кўра, сўнгги икки йил ичида TRWI webсаҳифа(site)ларининг бюжеди 10 миллиондан 121 миллионга кўтарилди. Бироқ бу жараён(ёки лойиҳа)да иштирок этган кишилар ҳақида сўзлашни исташмайдилар. Марказий Осиё Онлайн, кейинги олти ой ичида ўзига интернет ҳақида берилган саволларнинг бирортасига ҳеч қанақа бир турда жавоб қайтармади. General Dynamic Билим Технологияси Бирлиги эса, саволларни АҚШ Махсус Ҳаракат Қумондонлиги (SOCOM)га бошқариб юбормоқдадир. Тампадаги SOCOMматбуот масъули ўша интернет саҳифаларининг бюжеди ҳақида маълумотлар бера олмаслигини билдирди. Бу масъул, интернет саҳифаларнинг минтақавий элчихоналарга боғли шаклда, бироқ“ҳарбий стратегик мақсадни қўллаб-қувватлаш учун” ташкил қилинганлигини ҳам таъкидлади.\nБуларга қарамасдан Ўрта Осиёдаги АҚШ – нинг бешта элчилигида ҳам менга Марказий Осиё Онлайн билан ҳеч қанақа алоқалари йўқлиги ҳақида сўзладилар. Матбуот эркинлигини ҳимоя қилишга ҳақли бўлган бир тартибга эга бўлган Тожикистондаги АҚШ элчихонасида фаолият кўрсатаётган матбуот атташеси Марказий Осиё Онлайн элчихонанинг матбуот бюллетенларини ҳам тарқатмагани ҳақида менга сўзлаган эди. Элчихонанинг матбуот вакилларидан бошқа бири эса, ўшандай саҳифа(site)нинг борлигини ҳам эшитмаганлигини айтганди.\nБуларнинг ҳаммасидан шундай савол келиб чиқади: “АҚШ террорга қарши урушида, унга ҳамкор бўлганлиги учун америка аҳолиси тўлаган солиқлар, Ўрта Осиё диктаторларининг ишларини машҳурлаштирган манфаатни кўзда тутган бир ҳарбий қурулишга сарфланмоқдами?”\nАҚШ Ўрта Осиёдаги ҳарбий фаолиятлари ҳақида тез-тез ёзиб турадиган Бернард Коллежи ходими, сиёсатшунос Александр Коолейга кўра,\n“Бу энг озида бир ташвиш берувчи”дир. Коолей, Марказий Осиё Онлайннинг мазмуни ҳақида“тўла маънода пропагандадир” ифодасини қўллаган эди.\nИстеҳзолиси шулки, Пентагон бир тарафдан Тошкентнинг фундаментализмга қарши сиёсатини текширилишдан қўриса, бошқа тарафдан Афғонистоннинг қўшниси бўлган бир ўлкада ҳукуматга қарши норозиликни ва радикал фаолиятларни ҳам яширин бир шаклда тарғиб қилмоқда. Тошкент эса, булғанган сиёсий обрўйини тозага чиқарган Вашингтон билан бошлаган янги илиқ муносабатлардан жуда мамнундир.\nАслида TRWI саҳифа(site)лари АҚШ ҳарбий қўшинлари билан алоқаларини яшириб ҳам ўтирганлари йўқ. Бундай алоқалар ҳақида ўша саҳифаларнинг “about -биз ҳақимизда” қисмида очиқча ёзиб қўйилгандир. Пентагон, бу саҳифаларни ва буларга southeast European Times,Magharebiaларни ҳам қўшиб матахассислашган (профессионал) газетачилик сифатида эмас, балки “Американинг узоқ муддатга мўлжалланган стратегик мақсад ва вазифаларини қўллаб-қувватлашда бир восита” сифатида кўрсатмоқдадир.\nБир арзимаган матбуот бирлиги, дунёнинг бирор кичкинагина танилмаган қисмида қисқа қамрамли ишлар қилаётган бўлсин-да, бироқ Марказий Осиё Онлайн мақсадлари йўлида бўлсин, бу ҳолда уларнинг ишлари анчагина муваффақиятли кетадиган бўлади. Бу саҳифа бу йил ҳар ойда ўртача\n71 – та хабар тарқатганди. SOCOM матбуот вакилининг менга айтишига қараганда, саҳифада ойда 168 000 мақола ўқилган, 85 000 ҳар хил ўқувчилар саҳифага киришганлар ва улардан380-таси ўзларининг изоҳларини қолдирганлар.\nБу ерда мақсад, кўпчилиги хавфсизлик мавзуларида бўлишган инглизча, русча, урдуча ва форсчада тайёрланган материаллар билан советлардан сўнгра пайдо бўлган бешта Ўрта Осиё Жумҳуриятларида ҳамда Афғонистон ва Покистонда бутун имкониятлар билан кўпроқ интернет ўқувчиларини жалб этиш, шу билан бирга маҳаллий матбуот воситалари ва веб саҳифа(web site)ларига, дунё доирасидаги хабар ташкилотларига ҳам боғланиш йўли билан ўқувчилар аудиториясини янада кенгайтиришдир.\nТабиийки бу ишни олиб борадиганларнинг масъулияти, ҳеч бўлмаганда Ўрта Осиёдагиларининг масъулиятлари, бу хабарларни тўғридан тўғри пропаганда шаклида эмас, балки бетараф бир шаклда, маҳаллий манбаларга суянган асосда берилаётгандек кўрсатишдан иборатдир. Марказий Осиё Олайн, хавфсизлик масалаларидан ташқари баъзан-баъзан спорт, иқтисод ва халқ оммаси ҳақида ҳам хабарлар тарқатиб туради. Бироқ бу шаклдаги хабарларида ҳам расмий ҳукумат манбаларидан олинган маълумотларга етарли даражада ўрин берилишига диққат қилинади.\nИюль ойида эълон қилинган “Ўзбекистон янада очиқ бир давлат бўлишни истайди” номли мақолада, давлат тизимларининг матбуот хабарларини янада кўпроқ тарқатиш ҳақида Каримовнинг кўрсатмалари борлиги ҳақида сўз юритилади ва халқ оммаси жамоатчилик фаолиятларининг енгиллаштирилиши оқибатида давлат ишларининг янада очиқ юритилишига эришилганлиги кўрсатилади. Махаллий журналист(СНБ тарафидан йўлга солинган)лар, давлат мансабдорлари Марказий Осиё Олайнга мамлакатда Каримов раҳнамолигида маълумотлар эркин тарқалаётганлиги ҳақида мамнуният билан сўзлаганлари билдирилади. Аммо Марказий Осиё Онлайннинг хабарларида Каримовнинг 27-апрел куни сўзлаган нутқида интернетда айланиб юрган “зарарли ва йиқитувчи кучлар, ёшларнинг миясини ювишга уринаяпти“ каби сўзларига ўрин берилмайди.\nБиз Каримовнинг нутқини кузатаётган хафталарда ва Марказий Осиё Онлайн Ўзбекистонни очиқ бир ўлка кўринишида кўкка кўтариб мақтаётган бир пайтда, Тошкент, Нью Йорк Таймс(New York Times) ва Хьюман Райтс Вотч бўлимларини ҳам қўшиб ўнларча хабар тармоқларининг фаолиятларини тақиқлаб қўймоқда эди. Харажатлари давлат тарафидан таъмин этиладиган UZ интернет домини олинишини нишонлашдан кўпчилик жуда ҳам хурсанд бўлмагандилар. Чунки бу замонга келиб хурсанд бўладиганларнинг ўнларча вебсаҳифалари ва халқаро матбуот алоқаси тармоқлари ёпиб ташланган эди. Аммо буларнинг ҳаммаси орасида биргина Марказий Осиё Онлайн Ўзбекистонда доим очиқ ва истаганига эриша оладиган шаклда сақланиб қолмоқдадир.\nМақолани туркчадан ўзбекчалаштирган таржимон


"Сурхон"нинг Тошкентдаги йиғини давом этяпти, таркибга кимлар қўшиляпти?\n4 февраль, 2021, 17:17\nТеглар:Сурхон | Суперлига | Тошкент\nЎртоқлик ўйинлари ташкил этилади.\nТермизнинг “Сурхон” клуби 2 февралдан Тошкентда навбатдаги йиғинини бошлади. Режага кўра, 6 февралда янги ташкил этилган “Олимпик” жамоасига қарши назорат учрашуви ўтказилади. 12 февралда “Машъал” билан куч синашса, 18 февраль санасида “Қўқон-1912”га қарши майдонга тушади.\nТаркибга тўхталадиган бўлсак, сербиялик Владимир Бубанья янги мавсумни яна “Сурхон”да бошлайдиган бўлиб турибди. Маълумки, бунгача футболчи билан клуб ўртасидаги келишмовчиликларга ФИФА аралашганди, охир-оқибат иккала томон масаланинг ечимини топишганга ўхшайди.\nШунингдек, “Металлург”да тўп сурган ҳужумчи Мурод Бобожонов ҳам термизликлар машғулотларида қатнашяпти. Ундан аввал эса Элдор Бойматов билан Зоҳир Пиримов қўшилганди. Булардан ташқари, “Қўқон-1912” клубидан Жасур Ёқубов ижарага олинганлиги маълум бўлди.


Тошкентда нуфузли халқаро конференция бошланди - Ishonch.uz\nБош саҳифа Ўзбекистон Тошкентда нуфузли халқаро конференция бошланди\nТошкентда нуфузли халқаро конференция бошланди\nБугун Тошкент шаҳрида “Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар” мавзусидаги олий даражали халқаро конференция ўз ишини бошламоқда.\nМинтақавий ўзаро боғлиқликни кучайтириш ташаббуси Ўзбекистон Президенти Шавкат Мирзиёевнинг янги очиқ ташқи сиёсий стратегияси доирасида илгари сурилди.\nОлий даражадаги мазкур конференция транспорт-логистика, энергетика, савдо, ишлаб чиқариш, инвестиция, технологик ва маданий-гуманитар соҳаларда “Марказий Осиё — Жанубий Осиё” форматидаги ўзаро манфаатли стратегик алоқа моделини кўп томонлама муҳокама қилиш учун сиёсий ва экспертлар майдонини шакллантиришга мўлжалланган.\nТадбир очилиш маросими, битта ялпи мажлис, учта секцион йиғилиш ва якуний қисмдан иборат бўлади. Конференцияда 40 дан ортиқ мамлакатлар ва халқаро ташкилотлардан 250 дан ортиқ иштирокчилар қатнашмоқда.\nАввалги саҳифаССВ: Юртимизда коронавирусга қарши тўлиқ эмланганлар сони 972 807 нафарга етди\nКейинги мақолаСамарқанд туманида тадбиркорга ер олиб беришни ваъда қилган фуқаронинг кирдикорлари фош бўлди


23:13 / 18.08.2017 3925 pdf Ўқиш режими + -\nОдоб масаласини инсоният тарихида илк бор Исломгина тўлақонли равишда бошлаган, унга катта аҳамият берган десак, муболаға қилмаган бўламиз. Исломда инсон ҳаётидаги ҳар бир нарсанинг ўз одоби бор. «Ҳар бир нарсага одоб билан муомала қилиш керак бўлса, бунча одобни қандай қилиб ўрганиб бўлади», деган хаёлга бормаслик керак. Бу гапни бошқа диндагилар ёки миллатлар айтса бўлар, аммо биз, мусулмонлар зинҳор бундай дея олмаймиз. Чунки Қуръони карим ва Суннати мутоҳҳарада ҳамма нарсанинг муомаласидаги одоблар кенг баён қилинган. Тафсир, ҳадис ва фиқҳ китобларимиз бу каби одоблар билан тўла. Ислом адабиётининг асосини ҳам одоб ташкил қилади.\nЭнг аввало Қуръони каримдаги одобга оид оятлардан намуналар келтиришга ижозат бергайсиз.\nБу ояти каримада ягона маъбудга – Аллоҳ таолонинг Ўзигагина ибодат қилишга амр қилинганидан сўнг, бевосита ота-онага яхшилик қилиш буюрилмоқда. Аллоҳга тоат, ибодатдан кейин келадиган яна бир муҳим иш ота-онага яхшилик қилишдир. Бу ҳам Аллоҳнинг амри. Аллоҳ таоло Ўзига ибодат қилишга буюрганидан кейиноқ шу жумланинг давомида ота‑онага яхшилик қилишни таъкидламоқда. Бу икки ҳукмнинг бир оятдаги бир жумлада баён қилинишининг ўзиёқ Исломда ота-онанинг ҳаққи қанчалик улуғ эканини кўрсатади.\n«Агар ҳузурингда уларнинг бири ёки икковлари ҳам кексаликка етсалар, бас, уларга «Уфф», дема».\nБу жумладаги «уфф» сўзига боғлиқ икки хил маъно бор. Бир маъноси – ота-онага ёмон сўз айтиб, беҳурмат қилма, дегани бўлса, иккинчи маъноси – ота-онанг олдида «Уфф», дема, улар «Болам оғир ҳолга тушибди», дея озорланадилар, деганидир.\nОта-онангга ҳеч бир озор етказма, уларга бирор озорни раво кўрма!\nҚандай яхши сўз бўлса, ўшани ота-онангга муносиб кўр, ёмон, қўпол сўзлар, жеркишлар билан дилларини оғритма!\nЖоҳилият давридаги арабларда кишиларнинг ҳақ-ҳуқуқларини, уларнинг шахсий, оилавий сир-асрорларини эҳтиром қилиш, ҳурматлаш маданияти йўқ эди. Бировнинг уйига рухсат ҳам сўрамай, «Эрталабки салом», «Кечки салом», деб тўғри кириб боришаверарди. Уйда аёллар борлиги, уй эгаларининг турли ҳолатларда бўлиши мумкинлигини ўйлаб ҳам кўришмас, бунга эътибор ҳам беришмас эди. Бу эса ўтакетган беодоблик бўлиб, турли ёмонликларга, шубҳа-гумонларга, гап-сўзларга сабаб бўларди. Шунинг учун ҳам Исломда ушбу ояти карима орқали ҳар бир кишининг шахсий ҳурмати, уйининг дахлсизлиги ҳаққига риоя қилиш жорий этилди. Исломда, ким бўлишидан қатъи назар, бир кишининг биров яшаб турган жойга эгасининг изнисиз киришга ҳаққи йўқ. Бу эса ижтимоий одобларнинг гўзал намунасидир.\nАллоҳ таоло Луқмон сурасида марҳамат қилади:\nБу ояти каримада бир неча ижтимоий одоблар ҳақида сўз юритилмоқда. Ҳа, мусулмон киши учун одамларни камситиш, уларни паст санаш, такаббурлик қилиш жуда ёмон иллатлардандир. Ҳатто юриш-туришда ҳам кибру ҳаводан, такаббурликдан сақланиш керак.\n«...ва ер юзида кибр-ҳаво ила юрма».\nКибрга бориш, мутакаббирлик қилиш жуда ёмон иллатлардан. Бу жуда ёмон нарса. Кибру ҳаво бошқаларга оғир ботади, уларни камситади, мусулмонлар биродарлигига раҳна солади. Шу боис, «Албатта, Аллоҳ ҳеч бир димоғдор ва мақтанчоқни севмас».\nКибрнинг мазаммати ҳақида Пайғамбаримиз Муҳаммад алайҳиссаломдан бир неча ҳадиси шарифлар ворид бўлган. Абдуллоҳ ибн Умар розияллоҳу анҳумодан нақл қилинган ривоятда: «Кимнинг қалбида заррача мутакаббирлик бўлса, Аллоҳ уни дўзахга юзтубан ташлайди», дейилган. Шунингдек, Ибн Абу Лайло ривоят қилган ҳадисда: «Ким кийимини кўз-кўз қилиб, мақтанчоқлик ила судраб юрса, Аллоҳ таоло унга назар солмайди», дейилган.\nЯна Луқмон сурасида марҳамат этилади:\n«Юришингда мўътадил бўл ва овозингни пасайтир. Чунки овозларнинг энг ёмони эшакнинг овозидир» (19-оят).\nЯъни, юришинг ўртача ва мақсадли бўлсин. Бекорчи, сохта ҳаракатлар билан куч-қувватни исроф қилиб, кибру ҳаво билан ҳам юрма, жуда лапашанг бўлиб, судралма ҳам. «...ва овозингни пасайтир». Баланд овозда бақир-чақир қилиб, ҳамма ёқни бошингга кўтарма. Бақир-чақир қилиш, ҳаддан зиёд баланд овозда гапириш ёмон нарса, суҳбатдошингга малол келади. Билиб қўй: «...овозларнинг энг ёмони эшакнинг овозидир».\nЭшак бекордан-бекорга бор овози билан ҳанграб, ҳамманинг тинчини бузади. Ҳеч бир сабабсиз баланд кўтарилган овознинг нақадар хунуклиги ва ёқимсизлигини ифодалаш учун унинг эшакникига ўхшатилишининг ўзи етарли. Оятда бу энг ёмон овоз экани ҳам таъкидланмоқда.\nЮриш-туриш, одамлар билан муомала, муносабатлар ва одам ўзини жамиятда қандай тутиши кераклиги борасидаги олий ва ибратли мисол Набий соллаллоҳу алайҳи васалламнинг сийратларидир. У зотнинг бутун ахлоқлари, фазилат ва хислатлари Қуръони каримга асосланган эди. У зот инсонларнинг энг одоблиси, энг гўзал хулқлиси эдилар. Барча билан муомалада ўта одобли, марҳаматли ва самимий бўлганлар, ҳеч кимга қаттиқ гапирмаганлар, ўзганинг дилини оғритмаганлар, бировга ғазаб қилмаганлар. Шахдам қадамлар билан мўътадил юрганлар ва овозларини баланд кўтармай, дона-дона гапирганлар, кулганда қаҳ-қаҳ отмай, овозсиз табассум қилганлар.\nРасулуллоҳ соллаллоҳу алайҳи васалламнинг одоб ҳақидаги ҳадисларидан баъзи намуналар:\n«Киши фарзандини ёки бирингиз фарзандини одобли этиб тарбиялаши унинг учун ҳар куни ярим соъ садақа қилишидан яхшироқдир», дедилар».\n«Фарзандларингизни ҳурматланг ва уларнинг одобини гўзал қилинг», дедилар».\nБола ота-онаси ҳузуридаги омонат бўлиб, унинг қалби покиза бир гавҳардир. У ҳар қандай нақшни қабул қилаверади. Агар яхшиликка ўргатилса, яхши, одобли бўлиб ўсади. Бунинг савобига эса ота-онаси ва устоз-мураббийлари ҳам шерик бўладилар. Агар ёмонликка ўргатилса, ёмон, бадхулқ бўлиб ўсади. Бунинг гуноҳига ота-онаси ва мураббийлари ҳам шерик бўладилар. Боланинг тарбиясига мутасадди киши (ота-она, валий) уни турли ёмонликлардан, ахлоқсизликлардан сақлаши, унга муносиб таълим-тарбия бериши лозим. Унга яхши ахлоқларни ўргатишсин, уни ёмон болалар таъсиридан сақлашсин, ўткинчи, ҳавойи лаззатларга қизиқишга одатлантиришмасин, уни зебу зийнатга ружуъ қўйишга қизиқтиришмасин. Токи, катта бўлганида зебу зийнат ортидан юриб, умрини зое қилмасин.\nМусулмон фақиҳлар «Шаръий одобларга оид китоблар» дея аталган алоҳида йўналишда ҳам кўплаб асарлар ёзишган. Бу йўналишдаги китобларда ҳар бир мўмин-мусулмон риоя қилиши лозим бўлган шаръий одоблар ҳақида атрофлича сўз юритилади. Ҳанафий олимлардан Абу Саъид Муҳаммад ибн Муҳаммад ибн Мустафо Ходимий раҳматуллоҳи алайҳининг «Барийқаи маҳмудия фии шаръи торийқаи Муҳаммадия» китоби диёримизда авваллари кенг тарқалган эди. Дунёдаги одобга бағишланган асарларнинг аксарияти ва кўпчилиги Ислом халқлари вакиллари томонидан ёзилган, деган гапда заррача муболаға йўқ.\nНабий соллаллоҳу алайҳи васалламнинг ҳадиси шарифларини жамловчи китобларнинг ҳар бирида алоҳида «Китобул адаб» номли ички «китоб»лар бор. Уларда одобга оид ҳадиси шарифлар келтирилади. Бундан ташқари, муҳаддисларимиз одобга бағишланган алоҳида китоблар ҳам таълиф қилишган. Бунга мисол қилиб буюк ватандошимиз, мўминларнинг ҳадис бўйича амири Абу Абдуллоҳ Муҳаммад ибн Исмоил Бухорий раҳматуллоҳи алайҳининг «Адабул-муфрад» китобларини келтириш мумкин. Имом Бухорий раҳматуллоҳи алайҳи шоҳ асарлари «Жомеъус-саҳиҳ»да «Китобул адаб»га ўрин берганларига қарамай, бу масалани ўта аҳамиятли билганларидан алоҳида китоб тузишга киришганлар. У киши «Адабул-муфрад» китобида турли одобларга оид бир минг уч юз йигирма иккита ҳадиси шарифни олти юз қирқ тўрт бобда келтирганлар.\nТасаввуф шайхларининг ёзган барча китоблари одобнинг олий намуналарига оиддир десак, хато қилмаган бўламиз. Хусусан, имом Ғаззолийнинг «Иҳяу улумид-дин» китоблари, имом Ҳорис Муҳосибийнинг «Рисолатул-мустаршидийн» китоби, имом Аҳмад ибн Ҳанбалнинг «Китобуз-зуҳд» асарлари ва бошқалар шулар жумласидандир.\nБу масала бўйича мусулмон адиблар ҳам кўплаб асарлар битишган. Уларнинг ичида машҳурларидан бири имом Мовардийнинг «Адабуд-дунё вад-дин» китобидир. Бу борадаги китобларнинг саноғига етишнинг ўзи мушкулдир.\nИлоҳий манбалардан олинган исломий одобларнинг ғояси ҳам илоҳий таълимот, мақсад ва ғоялар билан чамбарчас боғлиқдир. Одобнинг асосий ғояси инсон зотининг икки дунё саодатига эришишини таъминлашдир. Мусулмон инсон ўзининг одоблари ила бу дунёда барча мавжудотлар билан уйғунликда, ҳамкорликда ва яхши муносабатлар билан яшайди. Охират дунёсида эса амал қилган одоблари савобидан баҳраманд бўлади. Бу ҳақиқатни англаб етиш учун Аллоҳ таолонинг инсонни яратишдан муроди ва иродаси ҳақидаги Қуръони карим оятлари мазмунини яхшилаб тушунишнинг ўзи кифоя.\n«Эсла, вақтики Роббинг фаришталарга: «Албатта, мен ер юзида халифа қилувчиман», деди» (30-оят).\nУшбу оятдан Аллоҳ таоло Одамнинг Ўзининг ер юзидаги ўринбосари – халифаси бўлишини ирода этгани маълум бўляпти. Демак, инсонга улкан ишонч билдирилган, у улуғ Аллоҳнинг халифаси бўлишдек олий мақомга лойиқ кўрилган. Ислом таълимоти бўйича, дунё ва охират саодатига эришишни хоҳлаган одам Аллоҳнинг ер юзидаги халифаси бўлишдек улуғ мақомга муносиб бўлиши лозим. Ер юзидаги халифалик эса уни обод қилишни талаб этади. Бу иш ҳалоллик-поклик, адолат, ҳақиқат, тўлақонли ҳамда мукаммал одоб ва яхшилик ила амалга оширилади.\nИсломда одоб ҳақида сўз кетар экан, бунда Аллоҳ таолонинг ер юзидаги халифаси бўлиш мақомига сазовор бўлган, олиймақом ғояларнинг ер юзида қарор топишида хизмат қилиши лозим бўлган зот тушунилади.\nАллоҳ таоло борлиқдаги турли-туман мавжудотларни бир-биридан афзал қилиб яратган. Мана шундай яратувчи Зот ушбу ояти каримада одам боласини борлиқдаги ҳамма нарсадан азизу мукаррам қилиб яратганининг хабарини бермоқда:\nАввало одамнинг шакли-шамойили, қиёфаси, барча аъзоларининг тузилиши азизу мукаррамликдан далолат бериб туради. Бошқа махлуқотларда бу шакл, бу мутаносиблик ва бу каби аъзолар йўқ. Сўнгра Аллоҳ таоло Одамни Ўз қўли билан яратиб, мукаррам қилди. Ўз руҳидан жон пуфлаб, улуғлади. Бундай шарафга ҳеч бир махлуқот муяссар бўлган эмас. Шу боисдан ҳам инсон азизу мукаррамдир. Аллоҳ таоло яна одам боласини Ўзи берган ақл билан мукаррам, азиз қилиб қўйди. Ақли билан инсон бошқа ҳамма махлуқотлардан устун туради. У Аллоҳ берган ақл ила турли иш-тадбирлар қилади, нарсалар ишлаб чиқаради, бошқа махлуқотларни ўз фойдасига ишлатади. Буларнинг барчаси Аллоҳ инсонни азизу мукаррам қилиб қўйганининг кўринишларидир.\nАллоҳ таоло яна инсонга ваҳийлар туширади, улар ичидан пайғамбарлар танлаб олади, пайғамбарларга эса илоҳий китоблар нозил этади, шариат ҳукмларини юборади. Буларнинг барчаси Аллоҳ инсонни азизу мукаррам қилганига далолатдир. Аллоҳ таоло охирги индирган китоби Қуръони каримда: «Бану Одамни азизу мукаррам қилиб қўйдик», деб эълон қилишининг ўзи ҳам инсон учун катта шараф ва обрў-эътибордир.\nАллоҳ таоло қуруқликда ҳам, денгизда ҳам инсон боласи учун туя, от, автомобиль, кема, самолёт каби турли уловларни яратиб, шунга яраша қонун-қоидаларни ҳам жорий қилиб қўйди. Инсон қуруқликда турли ҳайвонлар ва нақлиёт воситаларида юриб, оғир ишларини осонгина бажаради. Одамларни кўтарадиган, унга улов бўлиб хизмат қиладиган маркаблар Аллоҳ таолонинг махлуқлари бўлиб, улар Жаноби Ҳақ жорий этган қонун-қоида асосида уловлик вазифасини бажаради. Бу ҳам Аллоҳ одам боласини азизу мукаррам қилганидандир.\nШунингдек, Аллоҳ таоло инсон учун сувда чўкмайдиган турли жисмларни яратиб, уларга маълум шаклларни беришни илҳом этган, яъни денгизларда сузиб юрадиган кема ва қайиқларни Ўзи жорий қилган қонун-қоидалар асосида ҳаракатланадиган этиб қўйган. Бу ҳам Аллоҳнинг одам боласини азизу мукаррам қилганидандир.\nАллоҳ таоло одам боласига барча пок нарсаларни ризқ қилиб берган. Буларни санаб адоғига етиб бўлмайди. Одам боласи ушбу пок ризқлардан тўғри фойдаланиб, уларни берган Зотга шукр қилса, ҳаққини адо этган бўлади. Ана шу беҳисоб покиза ризқларнинг берилиши ҳам Аллоҳ таоло одам боласини азизу мукаррам қилиб қўйганидандир.\nЯъни, одам бошқа махлуқотлардан мутлақо афзал саналади. Афзалликда унга яқин кела оладиган махлуқот оламда йўқ. Барча махлуқотлар одам боласи учун беминнат хизматкордир.\nИсломда инсон одоби ҳақида сўз кетар экан, Аллоҳ таоло азизу мукаррам қилиб қўйган ва уни қуруқлигу денгизда кўтарган ҳамда уни пок нарсалар ила ризқлантирган ва уни Ўзи яратган кўп нарсалардан мутлақо афзал қилиб қўйган зот ҳақида сўз кетади. Аллоҳ таоло томонидан азизу мукаррам қилиб қўйилган ўша одам боласини зийнатлаб турадиган одоб ҳақида сўз кетади. Бу борада Расулуллоҳ соллаллоҳу алайҳи васалламнинг кўплаб ҳадиси шарифлари бор.\nСаъид ибн Осс розияллоҳу анҳудан ривоят қилинади:\n«(Ҳеч бир) ота-она ўз боласига гўзал одобдан афзал ато бера олмайди», дедилар».\nОта-она фарзанди учун ҳар нарсага ҳамиша тайёр туради. Дунёда ўзидан ўзганинг афзал бўлишини фақат ота ва онагина истайди. Ҳар бир ота-она фарзандининг ўзидан ҳам иқтидорли, салоҳиятли ва олий мартабали бўлишини хоҳлайди. Шунинг учун ота-она ўз фарзандига дунёнинг бор бойлигинию, яхшиликларини ҳадя қилишга доимо шай туради.\nАммо ушбу ҳадисда ота-она фарзандига одобдан афзалроқ, одобдан қимматлироқ бошқа бирор нарсани ҳадя қила олмаслиги таъкидланмоқда. Бундан одоб фарзанд учун дунёнинг барча мол-мулкидан ҳам афзалдир, деган хулоса чиқариш мумкин. Чунки ота-она боласига дунёнинг бор сарвати ва мол-мулкини бериб қўйса-ю, боланинг одоби бўлмаса, у ўша мулкни ўзи ва ота-онасининг бошига катта ташвиш, тузалмас балога айлантириши ҳеч гап эмас. Агар ота-она боласига чиройли одоб ҳадя қилса, фарзанди мазкур одоб ила ота-онасига ва ўзига керакли обрўни ҳам, бойлик ва мол-мулкни ҳам топиб келтиради.\nИсломий одоб ҳақида сўз кетар экан, дунёдаги жамики мол-дунёдан‑да афзал саналган одоб ҳақида, ота-она боласига ундан кўра афзалроқ нарса ҳадя қила олмайдиган гўзал, ибратли одоб ҳақида сўз юритилган бўлади.\nМамасали 07:22 / 06.10.2019\nАллохнинг раҳмати бўлсин сизларга!\n23:09 / 18.08.2017 5857\n14:46 / 19.08.2017 2358\n3194 17:36 / 16.02.2018\n3175 18:27 / 29.01.2018\n1177 14:47 / 18.10.2018\n3189 10:50 / 22 июль\n2029 15:00 / 25.03.2019\n1342 18:25 / 15.03.2019


11 сентябрь террори оқибатида жабрланганларнинг тўрт минг нафари саратонга чалингани аниқланди - zarnews.uz\nОммавий ахборот воситаларининг хабар беришича, 2001 йил 11 сентябрь куни Нью-Йоркда содир этилган террордан омон қолганларнинг тўрт минг нафарида кутилмаганда турли ҳил онкологик хасталиклар аниқланган.\nАҚШнинг энг йирик шаҳри ёнғин хавфсизлиги хизматининг медицина бўлими раҳбари Давил Презантнинг сўзларига кўра, саратоннинг турли шакллари келиб чиқиши биноларнинг портлаши билан боғлиқ бўлмаслиги мумкин. Саратоннинг келиб чиқишига бошқа омиллар ҳам сабаб бўлиши эҳтимоли бор. Мазкур хасталикка нафақат террор оқибатида жабрланганлар, балки қутқарувчилар ва қутқарув ишларига ёрдам берганлар ҳам чалинган.\nКасалликка учраганларнинг барчаси 15 йил олдин Нью-Йоркда ташкил этилган федерал дастурга киритилган.\nТеглар: саратон террорчилик


10:14 / 14.11.2016\n12-13 ноябрь кунлари спортнинг дзюдо тури бўйича Сингапурда Innavition championship халқаро турнири бўлиб ўтди. Мазкур мусобақада Сингапур, Ўзбекистон, Индонезия, Филиппин, Таиланд, Индонезия, Австралия, Ҳонконг ва Вьетнам давлатларидан келган жами 580 нафар спортчи иштирок этди.\nМусобақада Ўзбекистондан 10 нафар спортчи қатнашди. Делегацияга мураббийлар Файзиев Тоҳир, Абдуваҳобов Абдуворис ва Қодиров Эркин мураббийлик қилишди. Халқаро турнирнинг биринчи куни ўзбекистонлик спортчилар учун муваффақиятли ўтди. 16 ёшгача бўлган спортчилар ўртасида кечган баҳсда Медетов Чингиз, Ҳамроқулов Элдор (+100 кг), 23 ёшгача бўлганлар ўртасида ўтказилган беллашувларда эса Абдусатторов Абдулазиз (+81 кг) 1-ўринни қўлга киритиб, жамоага учта олтин медал туҳфа этди.\nМусобақанинг иккинчи кунида ўзбекистонлик дзюдочи Хаитов Ҳумоюн (40 кг) ўз вазн тоифасида биринчи ўринни қўлга киритди. Ахмедов Нормурод, Турғунов Абдулҳамид, Сафаров Илёс ва Шарифжонов Баҳромжонлар ўз вазн тоифаларида бронза медалига сазовор бўлишди.\nХалқаро турнирда Ўзбекистон жамоаси умумий ҳисобда 4 та олтин ва 4 та бронза медалини қўлга киритди.\nДзюдо мусобақа Сингапур суди


Қадим тилсимларни очувчи "ноёб қўлёзма" топилди (фото) - Zamin.uz\n00:03 / 29.03.2018\n“Бир неча бор бу қўлёзмаларни олиб кетишмоқчи бўлишди. Лекин уларга ишонқирамаганим боис бермадим. Бу қўлёзмалар қадим тилсимни очувчи ноёб манба бўлиши мумкин”, дейди Ботир ака. “Замин” янгиликларини “Инстаграм”да кузатиб боринг\nТошкентда улкан хазина топилди. Биргина китобнинг ўзи — 600 минг доллар (фото)


...Ўша куни ҳамма тўй ҳақида гапирди. Илки калта оила қайси пулга бундай ҳашамат қилиши мумкинлиги қулоқларни қиздирди. Ростини айтганда ҳам, сирдарёлик Носиржон Мамасаломов вилоятнинг муҳташам тўйхонасида элга ёзган дастурхон казо-казоларникидан кам бўлмади.\nТантана кўнгилдагидек ўтдику-я, аммо харажат учун кўтарилган мўмайгина қарз хонадон соҳибининг гарданида қолди. Уни қайтариш учун Носиржонда тўрт кунлик келинчакни ташлаб, хорижга кетишдан ўзга чора қолмади. Ҳозир кўпчилик четда ишлаб, пул топаётганини билган яқинлари ҳам бунга қаршилик қилмади. Танишининг ёрдами билан ишга жойлашди. Афсуски, совуқ ўлкаларнинг ҳарорати, иш жойидаги ноқулай меҳнат шароити унинг соғлиғига путур етказа бошлади. Олти ой ўтиб, қаттиқ шамоллаб қайтган Носиржонда бир йил ўтиб, шифокорлар яна қандайдир ўсимта борлигини айтишди. Тоғни талқон қилгудек полвонкелбат йигитнинг, эндигина ширин турмушини бошлаган янги куёвнинг қисмати бундай бўлишини ким ўйлабди, дейсиз...\nРеспублика «Оила» илмий-амалий тадқиқот маркази маълумотларига кўра, кейинги йилларда юртимизда эркаклар орасида ўлим кўрсаткичи сезиларли даражада ортиб бормоқда. 2013 — 2017 йиллар ҳисобида олиб қараганда эркаклар ўлими 11,3 фоизга ошган. Лекин гап фақат ёшини яшаб, ошини ошаб бўлганлар ҳақида эмас. Носиржон каби меҳнатга лаёқатли, нари борса, қирчиллама ёшида турли сабабларга кўра ҳаётдан эрта кўз юмаётганлар ҳам кўп. Меҳнатга лаёқатли ёшида оламдан ўтган аҳоли сони 2013 йилда 41 минг 313 нафарни ташкил этган бўлса, бу рақамлар 2017 йилда 44 минг 500 нафардан ошган.\n— Юртдошларимизнинг ишлаш мақсадида хорижга кетганларининг кўпи, асосан, оғир жисмоний меҳнат билан банд, — дейди «Оила» илмий-амалий тадқиқот марказининг лойиҳа раҳбари, иқтисод фанлари номзоди, доцент Ҳамид АБДУРАМАНОВ. — Чет элнинг ҳавосига, меҳнат шароитига мослашишнинг ўзи бўлмайди. Шу сабабданми ёки яна бошқа омиллар боисми, меҳнатга лаёқатли эркаклар ўртасида онкологик касалликлар сабаб ҳаётни эрта тарк этаётганлар сони ортмоқда. Эътибор беринг, турли ўсимталар сабаб ўтган йилнинг ўзида 6 минг 430 киши ёруғ дунё билан видолашган. Бахтсиз ҳодисалар туфайли ҳалок бўлаётганлар сони ҳам йил сайин ортиб борган.\n«Натижани кўриб, даҳшатга тушдик»\nАслида сўнгги йилларда аҳолининг туғилиш ва ўлим кўрсаткичлари ҳамда уларнинг сабабларини изоҳловчи юқоридаги каби аниқ маълумот ё тадқиқотларни топиш мушкул эди.\nПрезидентимиз Шавкат Мирзиёевнинг бугун юртимизда нимаики муаммо бўлса, унинг бош илдизи оилага бориб тақалиши, бу борадаги тадқиқотлар ва изланишлар етарли эмаслиги ҳақидаги фикрлари ҳамда аҳолининг демографик ҳолатини ўрганиш борасидаги таклифларидан кейин вазият ўзгарди: айни жабҳада дастлабки амалий қадамлар ташланди. Оила соҳасига доир қабул қилинган қонун ҳужжатларида ҳам унинг демографик ривожланишида ўзгаришлар юз бераётгани, оилавий ажрашишлар сони ўсаётгани, бироқ салбий тенденциялар ва муаммолар сабабларини асословчи тадқиқотлар етишмаслиги алоҳида бандларда кўрсатиб ўтилди.\nЯқинда «Оила» илмий-амалий тадқиқот маркази томонидан ташкил этилган республика илмий-амалий анжумани аҳолининг ва оилаларнинг ижтимоий-демографик муаммолари борасида ўтказилган дастлабки тадқиқотлар таҳлилига бағишланди.\nАнжуманда «Оила» марказининг мутахассислари ва Давлат статистика қўмитаси ходимлари ҳамкорлигида республика ва вилоятлар кесимида демографик таҳлил, туғилиш, ўлим, никоҳ ҳамда ажрашишлар динамикаси кўрсаткичлари маълум қилинди.\n— Марказимиз илк ташкил этилган пайтидан буён юртимиздаги аҳолининг демографик ҳолатини ўрганишни бошлаганимизда ҳар бир вилоятда аҳолининг турмуш даражаси, анъаналари, оилавий муносабатлар, туғилиш, никоҳ, умр давомийлиги — барча-барчаси бир-биридан фарқ қилишининг гувоҳи бўлдик, — дейди «Оила» илмий-амалий тадқиқот маркази директори Дилором ТОШМУҲАМЕДОВА. — Албатта, бу аҳолининг этник ривожланиш босқичлари, иқлим шароити, турли миллат ва элатларнинг жойлашуви билан боғлиқ. Демографик жиҳатдан вилоятларнинг бир-биридан фарқланиши, оила билан боғлиқ ислоҳотларни ёппасига қўллашдан натижа чиқмаслигини кўрсатади. Муаммолар ҳудудлар кесимида аниқ ўрганилиши, таҳлил этилиши ва шунга қараб, ҳар бир ҳудудга алоҳида ёндашув режасини ишлаб чиқиш зарур. Биз дастлабки тадқиқотлар натижасини кўриб, рости, даҳшатга тушдик. Сабаби, ҳар бир вилоятда демографик вазиятнинг, асосан, салбий кўрсаткичлари йил сайин ортиб борган. Бу ҳолат муаммонинг илдизлари анчайин чуқурлигидан ва олдимизда турган вазифалар ҳали жуда кўплигидан далолат бериб турибди.\nОна ва болалар ўлими нега кўпаймоқда?\nАнжуманда маълум қилинишича, 2013 йилдан кейинги таҳлиллар юртимизда туғилишлар сони аҳоли сонига қараб ҳисоблаганда камайганини кўрсатмоқда. Туғилишлар Жиззах, Самарқанд ва Сурхондарё вилоятида бироз ошган, қолган вилоятлар, айниқса, Қорақалпоғистон Республикаси, Тошкент ва Хоразм вилоятларида камайиши кузатилган.\nШу жараёндаги ўта муҳим бир масала анжуман иштирокчиларининг эътиборини тортди. Оналар ва болалар саломатлигига юртимизда давлат сиёсати даражасида катта эътибор қаратиб келинади. Бир неча йиллардан буён энг чекка ҳудудларда ҳам тиббий-перинатал ёрдамни таъминлаш, сифатини ошириш, ҳомиладор аёллар ва чақалоқлар парваришини алоҳида назоратга олишга қаратилган кўламдор ислоҳотлар амалга оширилди. Бироқ афсуски, шунча саъй-ҳаракатларга қарамай, оналар ва болалар ўлими сони йил сайин ўсиб боргани ачинарли ҳолат. 2013 йилда туғуруқларнинг ҳар юз мингтадан 20 тасида она ўлган бўлса, улар сони 2017 йилда 21 нафарни ташкил этган. Бу борада энг кўп ўлим Жиззах (42 нафар, 2013 йилга қараганда 27,4 фоизга ошган) ва Тошкент вилояти (32,9 нафар 2013 йилга қараганда 11,1 фоизга ошган) вилоятлари ҳисобига тўғри келмоқда.\nБир ёшгача бўлган болалар ўлими сони ҳам, афсуски, кам эмас. Ҳар минг нафар тирик туғилган болалардан ўтган йили 11 нафари нобуд бўлган. Бу 2013 йилга қараганда 1,7 фоизга кўп демак. Айниқса, Қорақалпоғистон Республикаси (ўтган йили мингтадан 16,6), Хоразм (16,2), Андижон (15,7) ва Жиззах (13,7) вилоятларида чақалоқлар ўлими сони мунтазам ошиб борган.\nГўдаклар нима сабабдан нобуд бўлган? Бу саволнинг жавоби ҳам ўзи каби даҳшатли. Сўнгги беш йилликда туғма нуқсонлар туфайли кўз юмган болалар сони қарийб икки баробар (90,3 фоиз), перинатал даврида содир бўлган ҳолатлардан 41,6 фоиз ҳамда бахтсиз ҳодисалар — заҳарланиш ва жароҳатланишдан ўлганлар 24,2 фоизга ошган.\nАнжуман қатнашчиларининг фикрича, оналар ва гўдаклар ўлими сони бу даражада мунтазам ошиб боришининг етарлича сабаблари ҳам бор, албатта. Бу, биринчи галда, тиббиётдаги ислоҳотларнинг жойларда самарали татбиқ этилмагани, ўз вақтида назоратга олинмагани оқибати бўлса, яна бир сабаб аҳолида тиббий маданиятнинг етишмаслиги, одамларнинг ўз ҳақ-ҳуқуқини етарлича билмагани билан ҳам боғлиқ.\nАччиқ ҳақиқатли тиғ\nИнсон учун ҳаётда ўз оиласидаги осойишталик, хотиржамликдан ортиқ бахт бўлмаса керак. Шу сабабдан ҳам азал-азалдан бобо-момоларимиз ҳар қандай шароитда ҳам оиласини асрашга, ҳимоя қилишга, ҳар қандай қийинчиликни енгиб ўтишга уринган. Арзимаган низолар туфайли оила қўрғонига дарз кетишига йўл қўймаган.\nБугун, афсуски, халқимизнинг ана шу муҳим тутумини унутиб қўяётгандекмиз. Буни муқаддас ришталарни боғлаётганида дабдабаю асъаса билан дунёга жар солса-да, ҳеч қанча вақт ўтмасдан узиб юбораётган «тоши енгил» кимсалар сони муттасил ортиб бораётгани ҳам исботлаб турибди. Маълум бўлишича, ўтган йили 31 минг 929 та никоҳ ажрашиш билан якун топган.\nСавол туғилади: нега? Қанча бола тирик етимга айланди?\nАфсуски, бу оғриқли саволга учар рақамларгина жавоб бера олади. Ўртада битта бола билан ажрашганлар сони 2017 йилнинг ўзида 10 минг 494 та бўлса, икки ва ундан ортиқ боласи бўла туриб, барбод этилган оилалар 7 минг 55 тани ташкил этган. Сўнгги беш йилда бузилган оилаларни чамаласак, рақамларнинг аччиқ ҳақиқати тиғ каби қалбимизни тилиб ўтади. Бунча тирик етим болакайнинг тақдирини тасаввур этишга юрак бетламайди.\nАммо... кўнгилга бироз таскин берадиган маълумот ҳам йўқ эмас. Масалан, сўнгги йилларда қизлар, асосан, 22 ёшдан сўнг, йигитлар эса, 25-26 ни тўлдиргач, оила қурмоқда. Эрта никоҳлар қарийб кузатилмаяпти.\nПул бўлмаса, осон эмас\n— Бандлик масаласи, ёш оилаларга яратилаётган имкониятлар даражаси ҳам аслида оилалар тақдирига ўз таъсирини кўрсатмасдан қолмайди, — дейди Ўзбекистон иқтисодиётини ривожлантириш муаммолари ва илмий асослари илмий-амалий маркази «Демография ва меҳнат иқтисоди» сектор мудири, иқтисод фанлари доктори, профессор Баҳодир УМРЗОҚОВ. — Истаймизми-йўқми, бугун аҳолининг реал даромади ўз эҳтиёжларини тўла таъминлашга етмай қоляпти. Айни пайтда иш ўринларининг камлиги, маошнинг бир рўзғорни тебратишга етарли эмаслиги ҳам инкор этиб бўлмайдиган ҳақиқат.\nЎрганганимизда жами ёшларнинг 12,5 фоизи олий маълумотли экан. Лекин уларнинг 60 фоизи ўз соҳасида ишламайди. Бу нима дегани? Бу аксар ёшлар шу пайтгача олий таълим тизимидаги қинғирликлар ва хўжакўрсинга ўқишнинг қурбони бўлганининг аянчли оқибатидир. Мана шу каби сабаблар боисми, оила тебратиш мақсадида айрим ёшлар хорижга мардикорликка кетмоқда. Рўзғорини тебратиб, тўй қиляпти, уй қуряпти. Хориждан топаётган даромади яхши бўлса, унда муаммо нимада, дерсиз? Гап шундаки, айнан мана шу ўткир ижтимоий масала оқибати — йиллаб хорижда ишлаш туфайли эр-хотин алоҳида яшаши, ойлаб бир-бирини кўрмаслиги натижасида оилалар бузилиб кетяпти, ажрашишлар кўпаймоқда.\nЯқинда Сурхондарё вилоятига доир таҳлилни кузатиб, лол қолдим. Шўрчи туманида ўтган йили энг кўп ажрашиш қайд этилган. Синчиклаб таҳлил қилсам, айнан шу туманда вилоят бўйича энг кўп мигрантлар чиққан экан...\nСабаб нимада? Нега айрим ҳудудлар аҳолисининг умри, турмуши, оилавий ажрашишлар ҳолати бу даражада аянчли?\nАнжуманда айтилишича, 2022 йилда аҳолини қайта рўйхатдан ўтказиш ишлари режалаштирилган.\n— Аҳолининг демографик таҳлилини аниқ бир концепция ишлаб чиққан ҳолда ўрганиб бориш ва унинг натижасига кўра, жойида иш кўриш тизимини такомиллаштириш зарур, — дейди «Оила» илмий-амалий тадқиқот маркази лойиҳа раҳбари, иқтисод фанлари номзоди, доцент Ҳамид АБДУРАМАНОВ. — Аҳолининг турмуш даражасига, саломатлигига эътиборни кучайтириш мақсадида «Оилавий дам олиш ва болаларни соғломлаштиришни давлат томонидан қўллаб-қувватлаш тўғрисида»ги, «Оналик билан боғлиқ вақтинчалик меҳнатга лаёқатсизлик ва ўлим ҳолати учун мажбурий ижтимоий суғурталаш тўғрисида»ги ва «Ишсизликдан ижтимоий суғурталаш тўғрисида»ги қонун лойиҳалари ишлаб чиқилса, бу борадаги вазият анча ўзгаради, деб ўйлайман. Шунингдек, аҳолининг репродуктив саломатлигини мустаҳкамлашга доир ҳудудий дастурлари ишлаб чиқилиши ҳам мақсадга мувофиқ. Бундан ташқари, қонунчилигимизда корхоналар томонидан ходимларнинг саломатлигини сақлаш мақсадига йўналтириладиган маблағларга имтиёзли солиқ солинишига оид нормани киритиш ҳам бу борадаги муҳим қадамлардан бири бўлади, деб ҳисоблайман.\n...Шифокор беморга тўғри ташхис қўйса, уни ярим даволаган бўларкан. Маъжозан айтганда, мазкур анжуманда халқимизни ўйлантираётган айрим муаммоларга аниқ ташхис қўйилди. Энди бу долзарб муаммолар муҳокамаси ўша залдан ташқарига ҳам чиқиб, назарий гаплар амалга кўчирилса, натижалари сезилса, қолган ярим даво ҳам эм бўлиши шубҳасиз.\nАна шунда ёш оилаларнинг Носиржон каби ҳаёти саробга айланмайди…


Жароҳат жафоси ёки футболдан "эртароқ" кетганлар ҳақида » Скачать музыку бесплатно новинки музыки 2016-2017\nЖароҳат жафоси ёки футболдан "эртароқ" кетганлар ҳақида\nКомментариев: 0 Просмотров: 234 Дата: 16-01-2016, 09:13 Шу кунларда «Тоттенхэм» ҳамда Англия терма жамоаси аъзоси Женас футболчилик фаолиятини якунлади. 32 ёшли футболчи тиззасидан олинган жароҳатдан тўла қутулолмагач, шундай қарор қабул қилишга мажбур бўлди. Soссer.ru сайти шу баҳона айнан жароҳат сабаб катта футбол билан хайрлашган афсоналарни ёдга олди. Марко ван Бастен (29 ёшида футбол билан хайрлашган) Ван Бастеннинг яшил майдондан барвақт кетиши нафақат Голландия, балки жаҳон футболи учун ҳам катта йўқотиш бўлди. Аммо мухлислар бу футбол афсонасини мамнуният билан ёдга олишади. Агар Марко ёшлигида шифокорлар маслаҳатига риоя қилганида, футбол олами ҳеч қачон «буюк голланд»нинг бетакрор ўйинларига гувоҳ бўлмасди. Чунки шифокорлар унга профессионал спорт билан шуғулланишни тақиқлашган, акс ҳолда, яқин йиллар ичида ногиронлар аравачасига муҳтож бўлиб қолиши ҳақида огоҳлантиришган. Бироқ Марко бу тахминларни инкор этиб, 20гача эмас, 29 ёшгача юксак савияда ўйнади. «Милан» сафида барча мавжуд совринларни, жумладан, 2 марта ЕЧКни қўлга киритди. Голландия терма жамоаси сафида Евро-88 ғолиби сифатида шоҳсупага кўтарилди, 3 марта «Олтин тўп» соҳибига айланди. 1986 йилдан буён ван Бастен Европанинг энг етук жарроҳларидан бири - Мартенснинг доимий мижози ҳисобланади. Айнан шу шифокор томонидан амалга оширилган операциялар тўпурар ҳужумчининг фаолиятини бир неча йилга узайтирди. Маттиас Заммер (30 ёшида футбол билан хайрлашган) «Бавария» клубининг амалдаги спорт директори ўз вақтида буюк ҳимоячи бўлган ва орқа чизиқда тўп сурганига қарамай, «Олтин тўп» совринига лойиқ кўрилган. Маттиас ҳам ЕЧК ва ЕЧларда ғолиб чиққан, лекин фаолиятининг якуний босқичида тез-тез жароҳатга йўлиққан. Охир-оқибат тиззасидаги жиддий жароҳат туфайли қўлтиқтаёқлар ёрдамида ҳаракатланишга мажбур бўлди. Энг ачинарлиси шундаки, жарроҳлик операцияси чоғида беморнинг организмига микроб тушиб қолгани сабаб тикланиш жараёни чўзилиб кетди. Оқибатда Заммер фаолиятини якунлашга мажбур бўлди. Тостао (26 ёшида футбол билан хайрлашган) «Агар Тостаонинг икки кўзи соғ бўлганида, голлари ҳам 2 бараварга кўпроқ бўларди!» - Владимир Висоцкий ЖЧ-1970 шарафига яратилган қўшиқда айнан ушбу мисраларни битганди. Бразилия терма жамоасининг афсонавий ҳужумчиси мундиалдан икки йил аввал «Крузейро» сафида «Коринтианс»га қарши майдонга тушган, рақиб ҳимоячиси Дитао томонидан тепилган тўп унинг кўзига шикаст етказганди. Хьюстонда амалга оширилган муолажадан сўнг ҳужумчининг кўриш қобилияти тўла тикланди. Лекин Мексика мундиали арафасида хасталик қайта безовта қила бошлади. Шунга қарамай, ЖЧга йўл олган Тостао мусобақанинг энг яхши ўйинчиларидан бирига айланди. Орадан 3 йил ўтгач, барибир, футболдан кетишга мажбур бўлди. Қизиғи шундаки, Тостао тиббиёт институтида айнан окулист ихтисоси бўйича таҳсил олганди. Лекин миллионлар ўйинига нисбатан кучли муҳаббат шифокорликдан устун келди. Кейинчалик Тостао ўз юртида машҳур шарҳловчига айланди. Ули Хёнесс (27 ёшида футбол билан хайрлашган) Қария Ульрих ҳозиргача футбол оламининг йирик арбоблари орасида келди, малакали мураббий сифатида кўплаб совринларни қўлга киритди. Футболчилик даврида ҳам ўзининг ихтирочилик қобилияти билан яққол ажралиб турарди. 22 ёшли пайтида Хёнесс ГФР терма жамоаси сафида жаҳон ва қитъа чемпионатларида ғолиблик нашидасини сурди, «Бавария» билан 3 марта ЕЧК соҳибига айланди. Умуман олганда, 9 йиллик фаолияти давомида энг кўп соврин ютган футболчилардан бири бўлди. Лекин тиззасидаги сурункали оғриқлар яшил майдонни барвақт тарк этишга мажбур қилди. Унинг мурабийлик соҳасидаги фаолияти ҳам ўта муваффақиятли кечди. Тўғри, якунда Хёнесс қора курсига ўтирди ва панжара ортидан жой олди. Лекин мазкур воқеанинг бугунги мавзуга дахли йўқ. Себастьян Дайслер (27 ёшида футбол билан хайрлашган) Ноёб иқтидор соҳиби бўлган Дайслернинг ЖЧ-2002 қаҳрамонларидан бирига айланиши тахмин қилинганди. Бироқ ярим ҳимоячи мусобақа арафасида ўнг тиззасидан жароҳатланди ва узоқ вақт давомида 5 марта жарроҳлик столига ётишга мажбур бўлди. Охир-оқибат, хасталик футболчининг руҳиятига ҳам салбий таъсир этди. Дайслерга ҳатто руҳий хасталиклар шифохонасидаги муолажалар ҳам ёрдам бермади. 5 йиллик азоб-уқубатлардан сўнг футболни тарк этишга қарор қилди. Анатолий Бишовец (27 ёшида футбол билан хайрлашган) Бу ажойиб ҳужумчи ҳам Владимир Висоцкийнинг эътирофидан четда қолмаган: «Бишовец учун «Фиорентина» бежизга миллион таклиф қилган эмас». Ҳа, ҳозирда «футбол қуёши» сифатида эътироф этилаётган ҳужумчи собиқ иттифоқ ташқарисида ҳам юксак нуфузга эга бўлганди. Афсуски, Анатолий Фёдорович ҳам саломатлиги ёмонлашгани боис яшил майдон билан барвақт хайрлашишга мажбур бўлди. Аввалига белидаги оғриқлар, кейин тиззасидаги жароҳат ўз таъсирини кўрсатди. Ўша замон тиббиёти Бишовецдаги муаммоларни ҳал этишга ожизлик қилди. Мирослав Ромашенко (25 ёшида футбол билан хайрлашган) Ҳозирда Станислав Черчесовнинг ажралмас ёрдамчиси сифатида фаолият юритаётган Мирослав 90-йилларда Романцевнинг «Спартак» клубидаги асосий ўйинчиларидан бири эди. Ана шу таърифнинг ўзиёқ футболчининг юксак савиясидан дарак беради. 1998 йилнинг сентябрида иқтидорли ўйинчи Беларусь терма жамоаси таркибида Данияга қарши майдонга тушди. Афсуски, ўша қарама-қаршиликда оёғининг шикастланиши унинг фаолиятига якун ясади - 3 йил давомида амалга оширилган 6 марталик жарроҳлик муолажалари кутилган натижани бермади. Брайан Клаф (29 ёшида футбол билан хайрлашган) Британиянинг буюк мураббийлари қаторидан ўрин олган бу мутахассис ҳақида кўплаб асарлар ёзилган, фильмлар яратилган. Ёшлигида эса Брайан юксак савияда ўйнаб, Англия чемпионатларидаги 274та учрашувда 251та гол урганди. Афсуски, ўз вақтида «Мидлсбро» ва «Сандерленд» клублари шарафини ҳимоя қилган ҳужумчига 1962 йилги «Boxingday» нохуш совға тайёрлаб қўйганди - байрам кунларидаги беллашувларнинг бирида у тиззасидан оғир жароҳат олди. Боз устига, футболчининг рафиқаси айнан ўша куни ҳомиласидан жудо бўлди. Қисқаси, Клаф учун байрам азага айланди. Шундан кейин у бутсаларини михга илишга қарор қилиб, мураббийлик соҳасига қадам ташлади. Манба: Soccer.ru, А.АҲМЕДОВ тайёрлади


Ҳукумат ветеринар ва фитосанитар хавфсизлик масалаларини кўриб чиқди | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚишлоқ хўжалиги вазирлиги чегараларда фитосанитария ва ветеринария постлари қўйишни таклиф қилди. Бунинг учун давлат бюджетидан 3 миллиард тенге ажратилиши зарур. Маблағ, айни вақтда, миллий кузатиш тизимлари яратиш, республикага олиб кирилаётган маҳсулотни текшириш учун махсус постлар ўрнатиш учун сарфланади. Мамлакатдаги эпизоотик вазиятни яхшилаш учун амалга оширилаётган чора-тадбирлар ҳукумат йиғилишида муҳокама қилинди. Ҳукумат раҳбари қатор топшириқлар берди.\n- Қишлоқ хўжалиги вазирлиги ҳамда Адлия вазирлиги манфаатдор давлат органлари билан бирга маҳаллий ижро органларининг карантинни белгилаш ва бекор қилиш бўйича қарорларини адлия органларида рўйхатга олиш жараёнини соддалаштиришни топшираман. Қишлоқ хўжалиги вазирлиги манфаатдор давлат органлари билан бирга самарали назоратни таъминлаш учун ветеринар ва фитосанитар ҳолатни кузатиб боришга мўлжалланган миллий тизимларни ривожлантириш бўйича иш юритсин.\nҚозоғистонда биринчи марта паррандаларнинг 2 фоизи – деярли 873 минг бош қуш нобуд бўлиши сўнгги 15 йилда илк бора кузатилди. Қишлоқ хўжалиги вазири Сапархан Умаров маълум қилишича, парранда тумови кузатилган вилоятлар сони саккизтага етган – Шарқий Қозоғистон вилоятида ҳам қушлар нобуд бўляпти. Вазир айтишича, вазирликда ва жойларда тезкор штаблар тузилди, карантин эълон қилинди ва парранда олиб келиш-олиб кетиш тақиқланди. Асқар Мамин парранда гриппи бўйича вазият барқарорлашгани, алоҳида назоратга олинганини билдирди.\nАсқар МаминҚозоғистонқишлоқ хўжалигиПарранда гриппитумов


Мудофаа вазирлиги: Термизда ўтказилган шартли жанг реал вазиятдагидек кечди – Газета.uz\nТермиз дала ўқув майдонида ўтказилган кўргазмали батальон тактик ўқуви шартли жанг машғулоти намойиши билан якунига етди.\n19 июн 2019, 12:05 Жамият\nЖануби-ғарбий махсус ҳарбий округининг Термиз дала ўқув майдонида ўтказилган «Қўшинлар махсус ҳаракатларига тайёргарлик кўриш ва олиб бориш» мавзусидаги кўргазмали батальон тактик ўқуви шартли жанг машғулоти намойиши билан якунига етди. Бу ҳақда Мудофаа вазирлиги матбуот хизмати хабар берди.\nУшбу босқичда ноқонуний қуролланган ва мамлакат ичкарисига томон ҳаракатланаётган шартли жангарилар гуруҳини бартараф этиш амалиёти ўтказилди.\nАртиллерия, авиация, ҳарбий техникалар ва ўқ отар қуроллардан фойдаланиб, реал вазиятдагидек ўтказилган машғулотни ҳарбий округ қўшинлари қўмондонлиги, Сурхондарё вилояти ҳокими ҳамда вилоятнинг масъул шахслари ва бошқа куч тузилмалари вакиллари кузатиб боришди.\nМашғулот юзасидан кузатувчиларда тушунча теран ҳосил бўлишини кўзлаб, ўтказилаётган жанговар операция босқичлари микрофон орқали шарҳлаб борилди.\nДастлаб ноқонуний қуролланган жангарилар гуруҳи аниқланган ҳудуд ҳаводан разведка қилинди. Маълумот тасдиқлангач, артиллериядан ўққа тутилди. Кейин эса ҳарбий техникалар воситасида зарбалар бериб, навбат билан пиёдаларнинг амалиёти ўтказилди. Ниҳоят, захира кучлар ҳам етиб келиб, ноқонуний қуролланган жангарилар гуруҳи батамом яксон этилди.\nМашғулот якунида натижалар таҳлил қилиниб, илғорлар муносиб рағбатлантирилди.


Аҳоли коммунал хизмат ҳақини тўлашдан бош тортмоқда\n27 июн 2022, Тошкент вақти: 19:25\nНаманган шаҳридаги “Наврўз” уй-жой мулкдорлари ширкатининг “Азамат” ширкатига қўшиб юборилгани, бунинг учун алдовдан фойдаланилгани аҳоли ўртасида норозилик уйғотди.\nХабарларга қараганда, бу можаро жорий йилнинг ёз ойларида бошланган. Наманган шаҳрининг Давлатобод туманида фаолият олиб бораётган “Азамат” уй-жой мулкдорлари ширкати раҳбари “Наврўз” ширкатига қарашли кўп қаватли олтита уйда истиқомат қилувчи фуқароларни уйларни таъмирлаб бериш билан алдаб, оқ қоғозга қўл қўйдириб олган. Шундан сўнг тўпланган имзолар аҳоли “Наврўз”нинг “Азамат”га қўшиб юборилишига рози деган мақсадда ишлатилиб, ҳокимликка топширилган. Ҳокимлик эса уни тасдиқлаган.\nКейинчалик маълум бўлишича, бундай ҳаракатларнинг барчаси “Наврўз” ширкати раҳбари туман ҳокимлигидаги амалдорларга ёқмай қолгани сабабли мазкур ширкатни “Азамат”га қўшиб юбориш мақсадида қилинган экан.\nМаълумотларга кўра, алданганини сезиб қолган фуқаролардан 20 нафари мазкур қарордан норози бўлиб Давлатобод тумани ҳокимлигига мурожаат этган. Шундан сўнг ҳокимлик таклифига кўра, ушбу масала юзасидан собиқ “Наврўз” ширкатига қарашли уйларда истиқомат қилувчилар йиғилиш ўтказган. Унда ҳокимликдан ҳам вакил иштирок этган. Йиғилишда аҳоли “Наврўз” ширкатининг “Азамат” ширкатига қўшиб юборилишидан норози эканини билдирган.\nБаённома ҳокимлик томонидан тасдиқланиши учун уни оқсоқол имзолаши лозим эди. Йиғилишни бошқарган маҳалла фуқаролари йиғини раиси Комилжон Мирзаакбаров эса ҳокимлик томонидан тазйиқ ўтказилгани боис тадбир баённомасига қўл қўйишга рози бўлмаган. Натижада баённома ҳам тасдиқланмай қолган.\n“Озодлик” мухбири билан суҳбатда Давлатобод тумани ҳокими ўринбосари Аюбхон Бобомирзаев икки ширкатнинг қўшиб юборилиши ҳақидаги қарорга асос бўлган баённома аҳолини алдаш эвазига қўлга киритилганини тан олди. Унинг айтишича, собиқ “Наврўз” ширкатидаги уйларда истиқомат қилувчи фуқаролар шундай усулни қўллагани учун “Азамат” ширкати раҳбарини судга бериши мумкин.\nЛекин аҳоли “Азамат” ширкати раҳбарини судга беришни лозим топмаяпти. Улар ҳамон ўз ҳуқуқларининг ҳокимлик томонидан топталганидан норози. Шу боис фуқаролар ўз ҳуқуқлари тикланмагунча коммунал хизматлар ҳақини тўлашдан бош тортмоқда.


Аҳли сунна вал жамоанинг асосий хусусиятлари - Hidoyat.uz\nАсосий саҳифа Мақолалар Аҳли сунна вал жамоанинг асосий хусусиятлари\nЧоп этилди Iyul 6, 2020 Аҳли сунна вал жамоанинг асосий хусусиятлариda fikr bildirishni o'chirish\nАҳли сунна вал жамоа мазҳабининг ўн икки эътиқодий хусусияти бор. Улар билан сифатланган банда, албатта, тўғри йўлда – ҳидоятда бўлади:\n1. Имон. Имон тил билан иқрор бўлиш ва дил билан тасдиқ қилишдир. Иқрор бўлишнинг ёлғиз ўзи имон эмас. Агар шундай бўлганида эди, мунофиқларнинг барчалари мўмин бўлишарди. Шунингдек, ёлғиз маърифат (Аллоҳни таниш) ҳам имон эмас. У ҳолда аҳли китобларнинг ҳаммаси мўмин бўларди. Аллоҳ мунофиқлар ҳақида бундай марҳамат қилади: «…Аллоҳ мунофиқларнинг ҳақиқатан ёлғончи эканларига ҳам гувоҳлик берур» (Мунофиқун сураси, 1-оят). Шунингдек, Аллоҳ аҳли китоблар хусусида: «Биз китоб берган ўша (золим) кимсалар уни (Муҳаммадни)\nхудди ўз фарзандларини танигандек танийдилар…» (Бақара сураси, 146-оят), деган. Имон зиёда ҳам, кам ҳам бўлмайди. Чунки имоннинг камайиши куфрнинг зиёда бўлиши ва имоннинг зиёда бўлиши куфрнинг камайиши, дегани бўлади. Инсон бир вақтнинг ўзида ҳам мўмин ва ҳам кофир бўлиши ҳеч мумкинми?! Инсон ҳақиқий мўмин ёки ҳақиқий кофир бўлади. «Айнан ўшалар ҳақиқий мўминлардир…» (Анфол сураси, 4-оят); «Ана ўшалар ҳақиқий кофирлардир…» (Нисо сураси, 151-оят). Шу боис Пайғамбаримиз алайҳиссаломнинг умматларидан гуноҳкорлари ҳам ҳақиқий мўминлардир, улар кофир эмаслар.\nАмал имон эмас, имон амал эмас. Бунга далил шуки, баъзи вақтларда мўминга амал вожиб бўлади. Ундай пайтда мўминнинг имони кўтарилди, деб айтилмайди. Масалан, ҳайз кўрган мўминага Аллоҳ таоло намоз ўқишни буюрмайди, яъни унга намоз фарз бўлмайди. Шу вақтда биз Аллоҳ аёлдан имонини кўтарди ёки унга имонни тарк қилишни буюрди, дея олмаймиз. Шариат ҳайз кўрган аёлга, рўзани қўйиб тур, унинг қазосини кейин тутиб берасан, дейди. Аммо шариат у аёлга, имонни қўйиб тур, унинг қазосини кейин адо қилиб берасан, демайди. Шунингдек, камбағал одам учун закот фарз эмас, дейиш жоиз. Аммо унга имон фарз эмас, дейиш мумкин эмас.\nТақдирнинг барча яхшилигию ёмонлиги Аллоҳ таолодандир. Агар банда тақдирнинг яхшилик ва ёмонлиги Аллоҳдан ўзгага боғлиқ деса, у кофирга айланади ва тавҳид ақидаси барбод бўлади.\n2. Биз амаллар уч хил, яъни фарз, фазилат ва маъсият бўлишига иқрормиз. Фарз амаллар – Аллоҳнинг амри, хоҳиши, муҳаббати, ризоси, қазойи қадари, яратиши, ҳукми, илми, тавфиқи ва Лавҳул Маҳфузда битиши билан содир бўладиган амаллар.\nМаъсият амаллар – Аллоҳнинг амри билан эмас, балки Унинг хоҳиши билан, Унинг муҳаббати билан эмас, Унинг қазоси билан, Унинг ризоси билан эмас, Унинг тақдири билан, Унинг тавфиқи билан эмас, Унинг илми ва Лавҳул Маҳфузда битиши билан, Унинг нусратисиз содир бўладиган амаллар.\nФазилатли амаллар – Аллоҳнинг буйруғи билан эмас, балки Унинг хоҳиши, муҳаббати, ризоси, қазойи қадари, ҳукми, илми, тавфиқи, яратиши ва Лавҳул Маҳфузда битиши билан содир бўладиган амаллар.\n3. Биз Аллоҳни Аршга бирор ҳожат учун ёки қўним топиш учун «истиво» қилган, деб иқрор қилмаймиз. Аллоҳ Аршни ва ундан бошқа нарсаларни ҳам ҳифзу ҳимоя қиладиган Зотдир. Агар Аллоҳ эҳтиёжманд бўлганида эди, У оламни яратишга, унинг тадбирини қилишга қодир бўлмаган бўларди. Агарда Аллоҳ ўтиришга ва қарор топишга ҳожатманд бўлса, У Аршни яратмасдан илгари қаерда эди?! Аллоҳ таоло бу каби нуқсонлардан пок ҳамда ўта юксак ва олийдир.\n4. Биз Қуръони карим Аллоҳнинг сўзи, махлуқ эмас, ваҳийси, танзили, сифати, У эмас, ўзга ҳам эмас, деб иқрормиз. Каломуллоҳ мусҳафларда битилган, тиллар билан ўқилган, қалбларда ёдланган бўлса-да, уларда ўрнашмагандир. Сиёҳ, қоғоз, битиш-ёзиш махлуқдир, зеро, улар бандаларнинг феълларидир. Аллоҳнинг каломи махлуқ эмас. Ёзиш, ҳарфлар, сўзлар, оятлар, уларга бандаларнинг эҳтиёжи боис, Қуръон далолатларидир. Аллоҳнинг каломини махлуқ деган кимса Аллоҳ таолони инкор этгувчи кофирдир.\n5. Биз Пайғамбаримиз алайҳиссаломдан кейин уммати Муҳаммадиянинг энг афзали Абу Бакр Сиддиқ, сўнгра Умар ибн Хаттоб, кейин Усмон ибн Аффон ва ундан сўнг Али ибн Абу Толиб (Аллоҳ уларнинг барчаларидан рози бўлсин), деб иқрор қиламиз.\nСўзимизга далил Аллоҳ таолонинг бу оятидир: «(…эзгу ишларда) ўзиб-ўзиб кетган зотлардир. Айнан ўшалар (Аллоҳга) яқин зотлардир ноз-неъмат боғларида» (Воқеа сураси, 10—12-оятлар).\nМазкур саҳобаи киромларнинг бир-бирларига нисбатан фазли уларнинг олдинроқ истиқоматда ўтганликларига кўрадир. Ҳар бир тақводор мўмин уларни яхши кўради. Ҳар бир бадбахт мунофиқ уларни суймайди.\nҲар бир банданинг амаллари, иқрори ва маърифати махлуқ эканига иқрормиз. Модомики, иш-ҳаракатни бажарувчи махлуқ экан, унинг амаллари ҳам махлуқ эканида шубҳа бўлиши мумкин эмас.\n“Аҳли сунна вал жамоанинг асосий хусусиятлари” китобидан олинди\nҲиндистонда аҳвол хавотирли


ТашМАУ нөкис филиалы студенти «MISS AGRAR - 2019» жеӊимпазы » Zaman.uz\nТашМАУ нөкис филиалы студенти «MISS AGRAR - 2019» жеӊимпазы\nТашкент мәмлекетлик аграр университети ҳәм филиаллар арасында «MISS AGRAR - 2019» таӊлаўыныӊ Супер финал басқышы болып өтти. Таӊлаўда 1-«Таныстырыў», 2-«Сораў-жуўап», 3-«Асхана маликасы», 3-«Еркин тема» шәртлери ҳәм төмендеги номинациялар бойынша жеӊимпазлар анықланды.\n«Энг шижоатли малика» - Ташкент мәмлекетлик аграр университети Андижан филиалы маликаси - Умида Абдуллаява.\n«Энг иқтидорли малика» - Ташкент мәмлекетлик аграр университети Термиз филиали маликаси - Марҳабо Иброҳимова.\n«Энг латофатли малика» - Ташкент мәмлекетлик аграр университети Нөкис филиали маликаси - Гулирано Палимбетова.\n«Энг назокатли малика» - Ташкент мәмлекетлик аграр университети маликаси - Чарос Анварбекова.\n«Энг заковатли малика» - Ташкент мәмлекетлик аграр университети Фазилат Абдуллаева. Таӊлаўда белсенди қатнасқан қызлар университет ректоры саўғасы 1 000 000 сум пул сыйлығы ҳәм Артел телевизорлары және Жаслар аўқамы тәрепинен Өзбекстан бойлап саяхатлар ушын 50% шегирме карточкалары менен сыйлықланды. «MISS AGRAR - 2019» таӊлаўыныӊ улыўма жеӊимпазы деп табылган ТашМАУ Нөкис филиалы студенти Гулирано Палимбетова «Қырқ қыз» дәстанында Гүлайим образы арқалы ҳәммени таӊ қалдырды. Гулирано Палимбетова телевизор, 1 млн пул сыйлығы ҳәм Самарқандқа саяхат етиў ушын жоллама қолға киритти.\nСупер финал басқышы жуўмағындан соӊ университет филиалларынан келген таӊлаўда қатнасыўшы қызлар ушын, ҳаял-қызлар комитети баслықлары ҳәм қызлардыӊ шаӊарақ ағзалары менен Ташкент телеминәрасы ҳәм пайтахттыӊ итибарға ылайықлы орынлары бойлап саяхат шөлкемлестирилди.\nҚМУда урыс ветеранлары менен ушырасыў


Ўтган ой ишдан олинган Ўзбекистон Миллий Хавфсизлик Хизмати раисининг ўринбосари Ҳаëт Шавкатович Шарифxўжаев устидан очилган жиноят иши доирасида унинг уйида тинтув ўтказилгани иддао қилинмоқда. Озодлик манбаларига кўра¸ тинтув пайтида собиқ генерал уйидан тасвирий санъат асарлари ва қадимий қўлëзма китоблар топилган.\nҲаёт Шарифxўжаев яқинларидан бирининг Озодликка иддао қилишича¸ “ўтган ҳафта собиқ МХХ генералининг уйида коррупция ва давлат маблағларини ўзлаштириш бўйича гумонланиб, тинтув ўтказилган”. Унга кўра¸ тинтув жараëни видеотасвирга ëзиб олинган.\nЎз исми сир қолишини истаган МХХ собиқ ходимларидан бирининг Озодликка микрофонсиз суҳбатда айтишича, тинтув пайтида Ҳаëт Шарифxўжаев уйидан тасвирий санъат асарлари ва қадимий қўлëзма китоблар топилган:\n- Тинтув пайтида Шарифxўжаевнинг уйидан Қуръоннинг қадимий қўлëзма нусхаси чиққан. Тинтувда иштирок этган экспертлар бу қўлëзманинг “Офоқхўжа Қуръони” деб билинган ноëб китоб эканлиги борасида хулоса беришди¸- дейди Озодлик манбаси.\nОзодликка маълум бўлишича¸ бу қўлëзма Ўзбекистон Қўлëзмалар институтида яқин-яқингача сақланган.\nАйни институтдаги Озодлик манбасининг маълум қилишича, Қуръони Каримнинг ушбу қўлëзма нусхаси айни пайтда институт балансида йўқ:\n- Мутахассислар орасида “Офоқхўжа Қуръони” деб юритиладиган бу қўлëзма 1626 йили туғилиб, 1694 йилда Қошғарда оламдан ўтган Нақшбандия тариқати улуғларидан бири Офоқхўжа кутубхонасида бўлгани айтилади. Биласиз Офоқхўжа таниқли ўзбек шоири Бобораҳим Машрабга устозлик қилган. Бу қўлëзма ва бошқа нодир китобларни биздан олиб қўйишган. Бу китобларниг бир қисми Ўзбекистон Ислом университети¸ бошқа бир қисми Шарқшунослик институти ва яна бир қисми эса Ўзбекистон диний идорасига берилган¸- дейди Қўлëзмалар институтидаги Озодлик манбаси.\nАйни пайтда Озодлик манбаси “Офоқхўжа Қуръони” бу уч идорадан қайси бирида сақланаётганини аниқ айтиб бера олмади.\nОзодлик ўз суриштируви давомида “Офоқхўжа Қуръони”, Ўзбекистон қўлëзмалар институтидан олиб кетилгач, изсиз йўқолганига оид норасмий иддаоларга ҳам қулоқ тутди.\nЎтган ой ишдан олинган Ўзбекистон Миллий Хавфсизлик Хизмати раисининг собиқ ўринбосари Ҳаëт Шарифxўжаев уйи тунтув қилинганида чиққан қўлëзма китобнинг айнан “Офоқхўжа Қуръони” эканига оид якуний экспертиза хулосаси ҳали Озодликда ихтиёрида мавжуд эмаслигини ҳам таъкидлаш зарур.\nБундан ташқари бир-биридан мустақил уч манба тақдим қилган бу маълумотларни расмий идоралардан тасдиқлашнинг имкони ҳам бўлгани йўқ.\nМХХ генерали пайғамбар авлодими?\nЎз исми сир қолишини истаган МХХ собиқ ходимларидан бири бу китоб борасида экспертлар дастлабки хулосани бергани ва қўлëзманинг охирги варағида қўлëзмалар институтининг инвентар рақамини кўрганини ҳам иддао қилади. Лекин манба экспертлар дастлабки хулосаси битилган баённомани Озодликка тақдим қила олмади.\nУнга кўра¸ Ҳаëт Шарифxўжаев ўзини Саййидлар авлоди сифатида Нақшбандия тариқати пири муршиди Офоқхўжага қариндош деб билган.\n- Тошкентлик тарихчилар кўмагида Шарифхўжаев ўз шажара китобини ëздирган эди. Бу китобда Шарифхўжаевлар оиласининг бир бутоғи Офоқхўжага уланади. Шу боис генерал Шарифхўжаев учун “Офоқхўжа Қуръони” бало-қазолардан асровчи хосиятли балогардон сифатида қадрли бўлган¸- дейди Озодлик манбаси.\nУшбу манбанинг илова қилишича, Ҳаëт Шарифxўжаев уйидан топилган қўлëзма китобнинг ноқонуний йўллар билан ўзлаштирилгани бўйича дастлабки айблов хулосаси расмийлаштирилган.\nУнга кўра¸ Ўзбекистон президенти фармонига мувофиқ, Шарифхўжаевдан генераллик рутбаси ва бошқа мукофотлар олиб ташланган. Шарифхўжаевнинг генерал рутбасидан маҳрум қилиниши тўғрисидаги президент фармони Озодликда мавжуд эмас.\nМамлакат бошқарув элитасига яқин ва бир-биридан мустақил икки манбанинг ўтган ҳафта Озодликка маълум қилишича¸ 52 ёшли генерал Ҳаëт Шарифxўжаев ўтган ойда ишдан олиниб, Тошкент Олий МХХ мактабига оддий ўқитувчи қилиб юборилган.\nАввалроқ генерал Ҳаëт Шарифхўжаевнинг туғишган укаси Ўзбекистон Миллий Хавфсизлик Хизматининг Коррупция ва уюшган жиноятчиликка қарши кураш бошқармаси бошлиғи, МХХ полковниги Жавдат Шарифxўжаев ноқонуний тадбиркорлик, коррупция ва давлат маблағларини ўзлаштиришда айбланиб, тўрт йилга озодликдан маҳрум этилганди. Тинтув арафасида собиқ генералнинг қамоққа ҳукм этилган укаси, собиқ МХХ полковниги Жавдат Шарифхўжаев Бекободдаги қамоқхонадан Тошкентга олиб келиниб сўроқ қилингани тўғрисидаги иддаоларни Озодликнинг бир нечта манбаси билдирган эди.\nГулноранинг прогнози тўғри чиқдими?\nПрезидент қизи Гулнора Каримова 2013 йилда матбуот орқали қилган чиқишларида Ҳаёт ва Жавдат Шарифхўжаевларга қарши баёнотлар қилган эди.\nЖумладан Туркиянинг “Ҳуррият” нашрига берган интервьюсида Гулнора Каримова ака-ука Шарифхўжаевларнинг коррупцияга аралашганини билдирган эди.\nСал ўтиб, Гулнора Каримова Bilan журналига берган интервьюсининг тўлиқ варианти деб тақдим қилинган матн ҳам МХХ раисининг ўринбосари Ҳаёт Шарифхўжаевнинг коррупцион олди-бердиларини “фош қилади”.\nБу ëзувлардан бир йил ўтиб Гулнора Каримова Twitter-да қолдирган ёзувлар ва матубуотга берган интервьюларида исми зикр бўлган мулозимларнинг иши “чаппа кетаëтгани”ни кузатиш мумкин.


Ўзбекистонда ички саёҳатлар харажатларининг бир қисмини қайтариш тартиби жорий этилади – Bugun.uz\nЖамият - 8:02 · 04.05.2022\nЎзбекистонда ички саёҳатлар харажатларининг бир қисмини қайтариш тартиби жорий этилади\nЎзбекистонда ички саёҳатларни амалга ошириш харажатларининг бир қисмини қайтариш тартиби жорий этилади. Президент буни назарда тутувчи қарорни имзолади.\nМаълум бўлишича, 2022 йил 1 июндан бошлаб «Ўзбекистон бўйлаб саёҳат қил!» дастури доирасида жамоа шартномаларига иш берувчилар томонидан ходимлар учун йилига бир маротаба маҳаллий саёҳатга чиқиш имконини яратиш қоидалари киритилади.\nШунингдек, саёҳат харажатларининг бир қисми иш берувчиларнинг бюджетдан ташқари жамғармалари маблағлари ва қонунчиликда тақиқланмаган бошқа манбалар ҳисобидан қоплаб берилади.\nБундан ташқари, 2022 йил 1 сентябрдан бошлаб Ўзбекистон фуқаролари учун республика ҳудудлари бўйлаб ички саёҳатларни амалга ошириш харажатларининг бир қисмини қайтариш тартиби жорий этилади. Саёҳат харажатларини қайтариш ички саёҳатларни режалаштириш ва маблағларни қайтариш ҳамда «Ўзбекистон бўйлаб саёҳат қил!» дастури доирасида тақдим қилинадиган чегирмалар, тайёр туристик пакетларни мустақил шакллантиришни назарда тутувчи электрон платформа, шу жумладан, унинг мобиль иловаси орқали амалга оширилади.\nмаданият ташкилотларига ташриф буюриш.\nтеатр, музей, цирк ва бадиий галереяларга ҳар бир ташриф чиптаси нархининг 50 фоизи, лекин 20 минг сўмдан ошмаган миқдорда.\nАввалроқ Ўзбекистонда ички туризмни ривожлантирувчи субсидия учун аризалар тартиби белгиланганди. Шунингдек, мамлакатда зиёрат туризмига сайёҳларни жалб қилиш учун қанча маблағ ажратилгани очиқланганди.


Тарих фанлари доктори¸ профессор Гога Ҳидоятов\nOzodNazar дастурининг бугунги меҳмони таниқли олим¸ профессор Гога Ҳидоятов Озодликка мавзу бўлган долзарб воқеалар борасида гапирди.\nЎзбекистонда сентябрдан бошлаб илмий ходимларнинг ойлик маошлари оширилди.\nВазирлар Маҳкамаси ҳузуридаги Фан ва технологияларни ривожлантиришни мувофиқлаштириш қўмитаси, Меҳнат ва аҳолини ижтимоий муҳофаза қилиш вазирлиги ҳамда Молия вазирлиги Қарори билан бюджет маблағлари ҳисобига фундаментал, амалий тадқиқотлар ва инновацион ишларнинг илмий-техника дастурларини амалга оширишда қатнашувчи илмий-тадқиқот муассасаларининг илмий ва раҳбар ходимларининг базавий лавозим маошлари миқдорига ўзгартириш киритди.\nБу ўзгаришга кўра¸ профессорнинг ойлик маоши 1 485 580 сўмдан 1 663 850 сўмга кўтарилди.\nБу қарор шарофати билан эндиликда ўзбек профессори 600 доллар ойлик оладиган бўлди. Агар қўшнилар билан қиëсласак¸ Қозоғистондаги профессор 2000 доллардан кўпроқ ойлик олади. Россия ва Грузиядаги профессорларнинг ойлиги ҳам шу атрофда.\nОзодлик билан суҳбатлашган Бекзод исмли йигит Олой бозорида аравакашлик қилиб¸ ойига 700 доллар топишини билдирди.\nТушунишилишича¸ ўзбек профессори аравакашдан ҳам оз маош олар экан.\nТошкентлик профессор Гога Ҳидоятов Озодлик билан суҳбатда ўзининг Хитойда қамалган касбдоши Пекин университети профессори бўлган Илҳом Тўхтани озод қилишга чақирди.\n- Касбдошим¸ иқтидорли уйғур олими Илҳом Тўхтани қамаган Хитой ҳукуматига “тўхта” деб айтиш бутун дунëдаги олмлар¸ жумладан ўзбек олимларига ҳам фарздир¸ деди суҳбатдош.\n23 сентябрь куни Урумчи шаҳрида ўтказилган судда Пекин университети профессори бўлган Илҳом Тўхта Шинжон уйғур мухториятида Хитой бошқарувига қарши фаолият билан шуғулланганликда айбдор деб топилди ва умрбод қамоқ жазосига ҳукм этилди.\nАҚШ, Европа Иттифоқи ва халқаро ташкилотлар Пекин расмийларини Илҳом Тўхтани озод қилишга чақирмоқда.\nOzodNazar дастурининг бугунги меҳмони ўтган ой Ўзбекистон 21 ярим тонна олтинни Швейцарияга экспорт қилиб олтин сотиш бўйича етакчи мамлакатлар - АҚШ, Россия ва Чилини ортда қолдириб, дунёда пешқадам бўлганига ҳам муносабат билдирди.


28 ноябр 2020, Тошкент вақти: 09:44\nЖаҳон банки маълумотига кўра, сўнгги ўн йил давомида Фаластинда ялпи ички маҳсулот киши бошига 40 фоиз камайган. Бунга фаластинликларнинг Исроил истилосига қарши эълон қилган уруши ва бунинг оқибатида Исроил томонидан жорий этилган санкциялар сабаб бўлган.\n2000 йилдан буён томонлар муросага кела олмаётгани натижасида оддий фаластинликлар жабр кўрмоқда. Ҳудудда молия ва одамлар ҳаракатига жорий қилинган тақиқ ҳам иш имкониятларига таъсир этмай қолмади. Ишсизлик Фаластин ҳудудларида оммавий эпидемияга айланди.\nФранциядаги анжуман ташкилотчилари мазкур тадбир Фаластинга иқтисодий кўмак бериш дастурини бошлашга туртки бўлишига умид қилмоқда.\nАҚШ, Россия, ЕИ ва БМТнинг Яқин Шарқ бўйича махсус вакили Тони Блэр ҳам яқинда қилган чиқишида Фаластин фуқароларининг аҳволи, ҳудуд иқтисоди ижобий томонга ўзгармагунча томонлар ўз сиёсий мақсадларига эриша олмаслигини таъкидлаган эди.\nФаластин президенти Маҳмуд Аббос Париж анжумани олдидан бу тадбирга катта умид боғлаётганини маълум қилди.\n“АҚШда бўлиб ўтган анжумандан сўнг ўтказилаётган бугунги тадбир муҳим эканини қайд этмоқчиман. Унда иштирок этаётган мамлакатлар Фаластинга нафақат иқтисодий кўмак кўрсатишни, балки сиёсий масалаларни ҳам муҳокама қилишни режалаштирган. Имоним комилки, халқаро ҳамжамият ишончимизни оқлайди”,- деди Маҳмуд Аббос.\nАнжуманга мезбонлик қилаётган Франция фаластинликларга 300 миллион АҚШ доллари миқдорида кўмак кўрсатишини эълон қилди.\n“Буни Фаластин ҳукуматига бўлган дўстлик ифодаси, деб баҳолайман. Минтақадаги хавфсизлик муаммоларини ҳал этиш ва жиддий ислоҳотлар ўтказиш фурсати келди. 1967 йилда бошланган истилога якун ясаш ва Фаластин халқининг ўзлигини англаши учун вақт келганини ҳам исроиллик дўстларимизга етказиб қўймоқчиман”,- деди Франция президенти Николя Саркози.\nАҚШ ҳукумати Фаластинга 550 миллион ва ЕИ эса 650 миллион доллар миқдорида кўмак кўрсатишини маълум қилди. Умуман, Париж анжумани давомида Фаластинга кўмак бериш дастури учун 6 миллиард доллар тўплаш режалаштирилган.


Давлетов ҳокимиятларга бериб юборилган “ортиқча” ваколатлар қисқартилишини айтди | Qalampir.uz\nДавлетов ҳокимиятларга бериб юборилган “ортиқча” ваколатлар қисқартилишини айтди\nЖамият\t03 Февраль 21:09 3820\nЖурналист ва блогерлар билан учрашган Ўзбекистон Республикаси Адлия вазири Русланбек Давлетов ҳокимиятларга берилган ортиқча ваколатлар ҳақида ўз фикрларини билдирди. Ер ажратиш, баъзи лицензияларни бериш, турар жойдан нотурарга ўтказиш масалалари ҳокимиятлардан олингани ҳақида таъкидлади.\n“Бюрократик тўсиқларга қарши Президент қарори қабул қилинди. Бу қарор лойиҳасидаги ишимиз жуда ҳам “қаттиқ кетди”. Ҳокимиятнинг функцияларида ерларни мақбуллаштириш каби ишларда фикрлар берган эдик. Жуда кўп нарсалар шу қарорларда амалга ошди. Бугунги кунда ер ажратиш тизими 100 фоиз аукционга ўтди. Аукцион баённомаси ерни беришга асос бўлиб хизмат қилди. Юқоридаги қарорда ҳокимиятларнинг 11та функцияси бошқа ташкилотларга берилди. Ўйлаб кўринг, ҳокимиятлар таълимда тил ўргатиш курсларига лицензия бериб келган. Бу ваколат улардан олиб қўйилиб, вазирлик ташкилотларининг ҳудудий бўлимларига берилди”, дея таъкидлади Адлия вазири.\nШунингдек, Русланбек Давлетов ўз нутқида яна баъзи бир масалаларда ҳам ҳокимиятларга ортиқча ваколатлар бериб юборилгани ҳақида танқидий фикрлар айтди. Амалдорнинг айтишича, бу масалада Сенат билан ҳамкорликда иш олиб борилмоқда.\n“Риэлторлик бўйича ҳам, алкоголь маҳсулотларини сотишга ҳам ҳокимиятдан лицензия учун рухсат олиш керак бўлган. Ваҳоланки, уларда бу масалага жавобгар тузилма йўқ. Ёки турар жойни нотурар жойга ўтказишда ҳокимиятда бошқарадиган қандайдир тузилманинг ўзи йўқ. Президентимиз ҳам айтдики, ҳокимиятларда 300та функция бор. Маъмурий ислоҳотлар натижасида, мурожаатномадаги топшириққа биноан Адлия вазирилиги Сенат билан бирга ҳокимиятларни замонавий, ихчам органга айлантириш бўйича ишларни амалга оширишимиз керак”, дейди Русланбек Давлетов.\nАйнан шу масала юзасидан Президент Шавкат Мирзиёев парламентга мурожаатида алоҳида тўхталиб ўтган эди. “Амалдаги қонун ҳужжатларида ҳокимликларнинг 300 га яқин вазифа ва функциялари назарда тутилган. Шундан 175 таси мазмун-моҳиятига кўра ҳокимларнинг асосий вазифалари тоифасига кирмайди ва турли идораларнинг функцияларини такрорлайди. Бу эса иш сифати ва ижро интизомига салбий таъсир кўрсатиши табиий”, деган эди давлат раҳбари.\nШунингдек, Президент ушбу масалада парламент ҳокимлар ваколатларини қайта кўриб чиқиш масалаларига эътиборни кучайтириши, масалаларнинг барчасини Сенат Адлия вазирлиги билан бирга ўрганиши лозим экани ҳақида сўз юритган эди. https://qalampir.uz/news/parlament-%D2%B3okimlar-vakolatlarini-k-ayta-kurib-chik-ish-masalalariga-e-tiborni-kuchaytiradi-norboyeva-13368\n16 Сентябрь 15:13 56633\n16 Сентябрь 23:42 34580\nБП дарс вақтида вафот этган ўқувчининг ўлими сабабларини очиқлади\n17 Сентябрь 14:20 32087\n18 Сентябрь 08:06 24415\nТезкор: Ўзбекистонда 11 яшар бола коронавирусдан вафот этди\n17 Сентябрь 23:44 23564


СИЗ УЙДА ҚОЛИНГ, БИЗ СИЗГА ЕТКАЗАМИЗ! — Dilnoma\nСИЗ УЙДА ҚОЛИНГ, БИЗ СИЗГА ЕТКАЗАМИЗ!\n04.04.2020 Дилрабо Курязова Жамият, Хоразм NEWS, Ҳуқуқ\nКоронавирус пандемияси бутун дунёни ташвишга солмоқда. Айни пайтда юртимизда карантин даври. Мана шундай синовли кунларда инсонлар ҳамжиҳат бўлишлари, бир-бирини қўллаб-қувватлашлари, уйдан чиқмасдан, гигиена қоидаларига қатъий риоя этишлари лозим.\nКарантин даврида аҳолини кунлик озиқ-овқат ва қишлоқ хўжалиги маҳсулотлари билан таъминлашда Бош прокуратура ҳузуридаги Департамент органлари томонидан тизимли ишлар амалга оширилмоқда.\nХусусан, Департаментнинг Ҳазорасп туман бўлими ва туман прокуратураси ва туман ҳокимлиги томонидан аҳолига керакли озиқ-овқат маҳсулотларини сотиб олишлари учун қулай имкониятлар яратиш мақсадида тумандаги барча маҳаллаларда арзонлаштирилган қишлоқ хўжалиги маҳсулотлари ярмаркалари ташкил этилди.\nУшбу савдо ярмаркаларида аҳоли 27 турга яқин маҳсулотларни арзон нархларда бемалол харид қилишлари мумкин. «Сиз уйда колинг, биз сизга етказамиз!» шиори остида ташкил этилган бу ярмаркаларда яратилган шароитлардан аҳоли миннатдор.\nБундай ярмаркалар олис ҳудудлар ҳисобланган Саримой ва Тупроққалъа қишлоқларида ҳам ташкил этилмоқда.\nХОРАЗМДА ОЗИҚ-ОВҚАТ КАРВОНИ ЙЎЛГА ЧИҚДИ\nХИВАДА ҲАМ КЎЧМА ЯРМАРКА ИШ БОШЛАДИ\nМАДАНИЯТ ВА ТУРИЗМДА ТУРКИЯ БИЛАН ҲАМКОРЛИК\nТУРКСОЙ: ҚАРДОШ ХАЛҚЛАР МАДАНИЙ ҲАМКОРЛИГИ\nТУРКСОЙ ФЕСТИВАЛИ ИШТИРОКЧИЛАРИ КАППАДОКИЯДА\nХОРАЗМ ДЕЛЕГАЦИЯСИ ХАЛҚАРО ТУРК ДУНЁСИ ФЕСТИВАЛИДА ИШТИРОК ЭТДИ\nХОРАЗМЛИК ЎҚИТУВЧИ ТУРКИЯ МУКОФОТИГА ЛОЙИҚ ТОПИЛДИ\nЎЗБЕК-ТУРК: ИККИ ҚАРДОШ ХАЛҚНИНГ МАДАНИЙ ТАРИХИ МУШТАРАК\nТУРКСОЙ ДЕЛЕГАЦИЯСИ БУЮК ШАҲАР КОНЯДА\nТУРКСОЙ: МАДАНИЯТ, ТАРИХ, САНЪАТ ВА ТУРИЗМДА ҲАМКОРЛИК


Телефондан ўчирилган суратларни қандай тикласа бўлади? | Mobinfo.uz\nРоссия технологик университети Сифат менежменти ва сертификатлаш бўлими бошлиғи Максим Назаренко “Прайм”га берган интервьюсида телефонда ўчирилган фотосуратларни қандай тиклаш мумкинлигини айтди.\n“Фотосуратлар “Галерея” бўлимида сақланади, одатда телефонидан фойдаланадиган ҳар бир киши суратга олиши мумкин. Ушбу дастур ўз саватига эга, саватда фойдаланувчи томонидан ўчирилган барча фотосуратлар деярли икки ой давомида сақланади, уларни замонавий бошланғич мактаб ўқувчиси ёрдамида тиклашингиз мумкин”, деди у.\nИккинчи йўл Интернет билан боғлиқ. Кўп одамлар ўзларининг телефонларини тармоқ хизматларининг қайд ёзувларига (ёки аккаунт) улайди. Провайдерлар турли маълумотларни тармоқ омборларида сақлашади, шунингдек фотосуратларни сақлаш учун алоҳида дастур мавжуд.\nСиз телефонларни бирон бир тармоққа улаб, ушбу функцияни ўзгартиришингиз мумкин, шунда ҳар қандай қурилмадаги барча фотосуратлар битта жойда сақланади. “Телефонингиздан фотосуратни ўчиришда, уни тармоқ омборидан ўчиришга ҳам алоҳида эътибор беришингиз керак. Токи у сурат ҳамма учун мавжуд бўлмасин. Ўчирилган нарсалар учун сават ҳам бор, у ерда сиз ҳам йўқотган фотосуратингизни қидиришингиз ва топишингиз мумкин”, — деди мутахассис.\nУчинчи усул баъзи кўникмаларни талаб қилади. Замонавий телефон кўпроқ компьютерга ўхшайди. Ҳар қандай компьютерда йўқолган маълумотларни қайта тиклаш муаммоси пайдо бўлади. Бу муаммони ҳал қилишнинг жуда кўп усуллари ишлаб чиқилган, телефонлар учун махсус дастурлар мавжуд.\nЙўқолган фотосуратлар ташқи картада (одатда SD-картада), яъни телефоннинг ташқи хотирасида сақланган бўлиши мумкин. Ушбу картани телефондан олиб махсус адаптер ёрдамида компьютерга улаш лозим.\nСиз телефоннинг ички хотирасини компьютерга тўғри тарзда улашингиз, ушбу уланишни созлашингиз ва таркибни қидирсангиз бўлади — бу усул етарли миқдордаги махсус билимни талаб қилади, дея хулоса қилди эксперт.\nЛайфхак: Что делать со сломанным телефоном?\nНовинки ташкентского рынка: LG V10\nСредние цены на телефоны производства UZTE\nЗапись опубликована 17.01.2021 автором admin в рубрике Новости с метками телефондан ўчирилган суратларни тиклаш.\n← WhatsApp фойдаланувчиларни йўқотишдан қўрқиб кетдими? Келажак автомобили қандай бўлади (видео) →


FLUGGI › Таровеҳ намози ҳақида\nТаровеҳ намози хақида\nРамазон ойи фазилатларга бойдир. Унинг фазилатларидан бири ой давомида хуфтон намозидан кейин таровеҳ намози ўқилишидир.\nФойдали маълумотни яқинларингизга улашинг! Аллох сиздан рози бўлсин!\nТаровеҳ намози қандай уқилади?\nТаровеҳ – истироҳат маъносидаги "тарвиҳа" сўзининг кўплигидир. Тўрт ракат ўқиб, ортидан дам олингани учун бу намоз шундай номланган.\nРамазон ойи фазилатларга бойдир. Унинг фазилатларидан бири ой давомида хуфтон намозидан кейин таровеҳ намози ўқишдир. Пайғамбаримиз саллаллоҳу алайҳи васаллам таровеҳ намози ҳақида шундай деганлар: “Аллоҳ таоло Рамазон рўзасини фарз қилди ва мен унинг қиёмини сизлар учун суннат қилдим. Кимки иймон ва ишонч билан, савоб умидида рўза тутса ва кечалари қоим турса, онадан туғилган кунидагидек гуноҳлардан пок бўлади” (Имом Насоий ривоятлари).\nРамазоннинг кечаларида қоим бўлиш, деганда таровиҳ намозини адо этиш тушунилади. Демак, ихлос билан савоб умидида Рамазон рўзасини тутиб, таровеҳ намозларини ўқисак, Рамазон ойи тугаши билан онадан туғилган боладек гуноҳлардан фориғ бўламиз, иншааллоҳ.\nТаровеҳнинг ракатлари: Таровеҳ йигирма ракатдир. Ҳар икки ракатдан сўнг салом берилади. Тўрт ракатдан ўқиш ҳам жоиз. Ҳар тўрт ракат ўқилгандан сўнг тўрт ракат намоз ўқиладиган муддатча дам олиш мустаҳаб. Ушбу истироҳат пайтида тасбиҳ, таҳлил айтиш афзал. Бизнинг юртимизда қуйидагича тасбиҳни уч марта айтиш одат бўлган: Субҳаана зил мулки вал малакут. Субҳаана зил ъиззати вал ъазомати вал қудроти вал кибрияяяи вал жабарут. Субҳаанал маликил ҳаййиллази лаа янааму валаа ямуут. Суббуҳун қуддусун роббунаа ва роббул малааикати варруҳ. Лаа илааҳа иллаллоҳу настағфируллоҳ, насалукал жанната ва наъузу бика минан-наар.


Алмазбек Атамбаевнинг маслаҳатчиси 7 йилга озодликдан маҳрум қилинди\n30 октябрда Бишкек шаҳар Октябрь туман суди Қирғизистон собиқ президентнинг маслаҳатчиси Икрамжан Илмияновни мол-мулкини мусодара қилган ҳолда 7 йилга озодликдан маҳрум қилди.\nИкрамжан Илмияновни “Фирибгарлик” моддаси бўйича айбдор деб топган суд унга, шунингдек, 180 минг қирғиз сўми (2600 доллар) миқдорида жарима тўлаш мажбуриятини юклади.\nИкрамжан Илмиянов собиқ президент Алмазбек Атамбаевнинг ишончли одамларидан бири бўлган. У президент аппарати раҳбари ўринбосари ва президентнинг маслаҳатчиси лавозимларида ишлаган.\nБош прокуратура Илмияновга нисбатан 2018 йилнинг 28 сентябрида жиноят иши очган. Унга Жиноят кодексининг 204-моддаси (“Фирибгарлик”) бўйича айблов қўйилган. Тергов версиясига кўра, Илмиянов президент аппарати раҳбарининг ўринбосари бўлган кезларда тадбиркордан унинг Қирғизистондаги муаммоларини ечиб бериш учун 150 минг доллар олган.\nМХДҚнинг маълумотига кўра, Илмиянов Россияда қўлга олинган ва 2018 йилнинг 19 октябрида Бишкекка келтирилган. Унинг ўзи 23 октябр кунги суд мажлисида айбини тан олмаслигини айтиб, унга қарши жиноят иши очилганини Россияда билиб қолиб, Бишкекка ўз ихтиёри билан келганини гапириб берди.


Бош прокурор АҚШ элчиси билан учрашди\n11.05.2018 15:08 0 1252\nКеча, 10 май куни Ўзбекистон Республикаси Бош прокурори Отабек Муродов Америка Қўшма Штатлари фавқулодда ва мухтор элчиси Памела Спратлен билан учрашди. Бу ҳақда Бош прокуратура расмий сайтида хабар берилган.\nХабарда айтилишича, элчи П.Спратленга Президент Шавкат Мирзиёев раҳбарлигида амалга оширилаётган суд-ҳуқуқ тизимини ислоҳ қилиш, жиноят қонунчилигини либераллаштириш, ҳуқуқни муҳофаза қилувчи органлар фаолиятини тубдан такомиллаштиришга қаратилган чоралар ҳақида маълумот берилган.\nУшбу икки томонлама учрашув 2018 йил 15-17 майда режалаштирилаётган Ўзбекистон Республикаси Президенти Ш.Мирзиёевнинг АҚШга расмий ташрифи арафасида ташкиллаштирилди.\nУчрашувда тарафлар икки томонлама ҳамкорлик, тажриба алмашинуви, виждон ва сўз эркинлигини таъминлаш ҳамда олиб борилаётган ислоҳотларда фуқаролик жамияти институтларининг ўрнини мустаҳкамлаш масалаларини муҳокама қилдилар.\nБош прокурор учрашув АҚШ элчиси\nСиёсат 31/01, 18:30\nЖамият 23/01, 22:17\nЖамият 07/02, 18:00\nТожикистон Бош прокурори Мажбурий ижро бюроси фаолияти билан танишди


Қодиржон Ботиров суди яна кўчирилди\nҚирғиз расмийлари томонидан Ўш қирғинининг бош айбдори сифатида талқин этиладиган қирғизистонлик ўзбеклар лидери Қодиржон Ботировга нисбатан сиртдан ўтказилаётган суд жараёни олтинчи маротаба қолдирилди.\nШу йилнинг 19 июл кунига белгиланган суд маҳкамасининг яна қолдирилганини Озодликка Қодиржон Ботировга давлат томонидан берилган адвокат Шадибек Сўпубеков маълум қилди:\n- Суд маҳкамаси 21 июл куни соат 14.00 га кўчирилди. Бугунги маҳкама судга адвокатларнинг келмагани сабабли қолдирилди. Адвокатлардан яна бири касал бўлиб қолибди, - деди Шадибек Сўпубеков.\nАдвокатга кўра, бугунги маҳкамага жараёнда иштирок этаётган 60 жабрланувчидан икки нафари келган, холос.\nҚирғизистонлик ўзбек лидерлари, хусусан, Республика ўзбек миллий-маданий маркази вице-президенти Қодиржон Ботиров устидан маҳкамалар бундан аввал 2011 йилнинг 29 апрел, 4 май, 11 май, 4 июл ва 13 июл кунларига белгиланган ва турли сабабларга кўра қолдирилган.\nҚодиржон Ботиров Қирғизистон ичкарисида бўлмагани учун сиртдан судланмоқда. Унга мамлакат жанубидаги тартибсизликларни уюштириш, айирмачилик ва мухторият (автономия) талаб қилиш айби қўйилмоқда.\nБироқ Ўш қирғинини ўрганган Қирғизистон миллий комиссияси ва Халқаро комиссия Қодиржон Ботиров ўзбеклар учун автономия талаб қилмаган ва айирмачилик кайфиятларини тарғиб қилмаган, деган хулосани билдирган эди.


Жиноячи қизни яхши кўришини айтиб, уйига олиб бориб мажбуран номусини топтаган. Қўрқиб қолган қиз бу ҳақда ҳеч кимга чурқ этмаган. Шифохонада унга 5 ойлик ҳомиласи бўлгани ва уни тушганини айтишган.\nТОШКЕНТ, 12 янв — Sputnik. Қашқадарёда 15 ёшли қизни зўрлаган шахсга нисбатан жиноят иши қўзғатилди. Бу ҳақда вилоят прокуратураси хабар қилди.


Олий лига-2013 якунлари. "Сўғдиёна" футболчилари ҳақида / CHAMPIONAT.asia\n21:50"Ливерпуль" Старрижни қанчага сотмоқчилигини маълум қилди 1 21:45Испания. "Реал" - "Депортиво. LIVE ҳисоб 115 21:40ЎФФ президенти Флорентино Перес билан учрашувда + ФОТО 16 21:22Германия. Олтита гол киритилган ўйинда "Бавария" ғалаба қозонди 12 21:10"Роналду тарихдаги энг зўри эмас" 71 21:00АПЛ. "Саутгемптон" - "Тоттенхэм". LIVE ҳисоб 5 20:54"Насаф" тожикистонлик футболчининг дубли туфайли Ироқнинг тўрт карра чемпионини мағлуб этди 37 20:22Диего Коста 10 кун футбол ўйнай олмайди 2 20:00Футболчини "Гарри Поттер" ҳақидаги фильмга таклиф қилишган экан 6 19:44Депай: "Манчестер"дан кетиш тўғри қарор эди" 4 19:29Испания. "Реал" - "Депортиво". Бошланғич таркиблар маълум 41 19:16“Локомотив” Дубайдаги сўнгги назорат ўйинини “Краснодар”га қарши ўтказади 11 19:06Насри АПЛга қайтиши мумкин 3 19:00“Келажагимиз умидлари” фестивали Фарғонада қандай кечмоқда? 6 18:52АГМК Землянухин ва Тандирга жавоб берди 16\nОлий лига-2013 якунлари. "Сўғдиёна" футболчилари ҳақида\n24 ноя 10:31\nОлий лига-2013нинг ҳар бир иштирокчисига алоҳида тўхталиб ўтишни давом эттирамиз.\nҲар куни битта клубга аталган статистик кўрсаткчилар сайтимизда бериб борилмоқда. "Бунёдкор", "Локомотив", "Насаф", "Пахтакор", "Олмалиқ", "Бухоро", “Металлург”, "Динамо" ва "Нефтчи" клублари ҳақида маълумотлар берилганди. Бугунги кун "Сўғдиёна" клубига аталади.\nДаврон Файзиев бу йил жамоа сафида 26 нафар футболчини майдонда туширди. Жиззах клуби сафида битта легионер майдонга тушди - Александр Меленчук. Барча 26та ўйинда ярим ҳимоячи Мурод Тошматов ҳаракат қилди. Сухроб Бердиев 7та гол билан клуб тўпурари бўлди. Сариқ карточкалар борасида 4 марта огоҳлантирилган Илҳом Комилов биринчи бўлди. "Сўғдиёна" таркибида Жалил Кимсанов, Сухроб Бердиев ва Сардор Қаххоров майдондан четлатилишди.\nБугун "Сўғдиёна" ҳақида яна мақолалар кутинг.